

PROJEKTPLANI I PUNËS I KRYETARIT TË KOMUNËS DHE i QEVERISË KOMUNALE 2024





**PËRMBAJTJA**

[HYRJE 2](#_Toc119256596)

[ZOTIMET 2](#_Toc119256597)

[PRIORITETET E PROGRAMIT QEVERISËS 2](#_Toc119256598)

[PRIORITETET PËR VITIN 2024 2](#_Toc119256599)

[SYNIMET PËR VITIN 2024 3](#_Toc119256600)

[SFIDAT KRYESORE PËR VITIN 2024 4](#_Toc119256601)

[KABINETI I KRYETARIT TË KOMUNËS - PLANET E PUNËS 2024 5](#_Toc119256602)

[Drejtoria për Administratë 16](#_Toc119256603)

[Drejtoria për Shëndetësi dhe Përkujdesje Sociale 17](#_Toc119256604)

[Drejtoria për Arsim 17](#_Toc119256605)

[Drejtoria për Buxhet dhe Financa 18](#_Toc119256606)

[Drejtoria për Urbanizëm, Planifikim dhe Mbrojtje të Mjedisit 19](#_Toc119256607)

[Drejtoria për Ekonomi, Zhvillim dhe Turizëm 20](#_Toc119256608)

[Drejtoria për Shërbime Publike 20](#_Toc119256609)

[Drejtoria për Bujqësi, Pylltari dhe Zhvillim Rural 22](#_Toc119256610)

[Drejtoria për Gjeodezi, Kadastër dhe Pronë 22](#_Toc119256611)

[Drejtoria për Kulturë, Rini dhe Sport 25](#_Toc119256612)

[Drejtoria për Punë Inspektuese 25](#_Toc119256613)

[Drejtoria për Mbrojtje dhe Shpëtim 28](#_Toc119256614)

[PËRFUNDIM 29](#_Toc119256615)

# 

# HYRJE

*Komuna e Rahovecit dhe Qeveria Komunale, prezanton planin e saj qeverisës për vitin 2024, duke e bërë një studim të detajuar të të arriturave, por edhe e nevojave dhe e pritjeve të qytetarëve nga Komuna e Rahovecit për të ardhmen.*

*Plani që po paraqesim është sfidues dhe është pjesë e procesit të përmirësimit të kushteve të punës e të jetës për qytetarët e Rahovecit, e që duhet të zbatohet në praktikë. Megjithatë, për zbatimin e këtij plani, kërkohet ndërmarrja e një seri masash dhe veprimesh konkrete në terren, duke u konsultuar vazhdimisht me ekspertë të fushave të ndryshme dhe profesionistë të dëshmuar. Bazuar në përvojën tonë pozitive për qytetarët e komunës së Rahovecit, mund të konstatojmë se ekzistojnë parakushtet për zbatim efikas të këtij plani.*

# ZOTIMET

* Komunë e hapur për qytetarët, transparencë e plotë dhe llogaridhënie;
* Komunë që qeveriset drejt dhe mirë, ligjshëm dhe me performancë të lartë;
* Komunë që u shërben qytetarëve pa dallim;
* Komunë me shërbime gjithnjë e më bashkëkohore;
* Komunë ku promovohen politikat dhe praktikat më të mira, si dhe standardet e larta të qeverisjes;
* Komunë ku respektohen vlerat njerëzore e qytetare;
* Komunë pa diskriminim, e që qytetarët i trajton barabartë;
* Komunë ku respektohen vlerat kombëtare, historike, vlerat e luftës dhe të lirisë;
* Komunë që nderon sakrificën dhe gjakun e derdhur për liri;
* Komunë që trajton dhe mbështet qytetarët që kanë nevoja të veçanta;
* Komunë që nderon, promovon e i jep përkrahje traditës, trashëgimisë dhe gjithë pasurisë sonë të përbashkët, gjithë asaj që është vlerë dhe identitet i Rahovecit;
* Komunë ku përfaqësohet, mbrohet dhe punohet për interesin publik;
* Komunë ku përkushtimi për të vepruar ndershëm dhe në pajtim me ligjin, veçse vullnet, përcaktim i të zgjedhurve, jetësohet edhe si detyrim moral ndaj zgjedhësve si dhe ndaj ligjit;
* Komunë ku respektohet mozaiku i vlerave njerëzore, demokratike, kulturore, të trashëgimisë e të besimit në Zot;
* Komunë ku respektohen pakicat dhe promovohen vlerat e tyre.

# PRIORITETET E PROGRAMIT QEVERISËS

* Bujqësia;
* Ekonomia, agroturizmi dhe punësimi;
* Administratë bashkëkohore me shërbime të shpejta dhe cilësore;
* Arsimi, shëndetësia dhe përkujdesja sociale;
* Infrastrukturë publike të rregulluar dhe të mirëmbajtur;
* Investime nga fondi i eficiencës së energjisë në sektorin publik dhe privat;
* Investime në infrastrukturë kulturore, sportive dhe hapësira për të rinjtë si dhe rritja e përkrahjes për këta sektorë;
* Promovimi i potencialit dhe i mundësive për investime nga mërgata jonë;
* Trashëgimia kulturore, historike dhe investime për ta nderuar hartën e sakrificës dhe të lirisë.

# PRIORITETET PËR VITIN 2024

* Sheshi Qendror i Qytetit;
* Ndërtimi i Qendrës për Kulturë, Rini, Art dhe Inovacion;
* Funksionalizimi i Shtëpisë për të Moshuar;
* Funksionalizim, mirëmbajtje dhe menaxhim te Maja e Shkodranit;
* Mirëmbajtje dhe menaxhim i vlerave kombëtare historike dhe të luftës çlirimtare |(komplekset përkujtimore, muzetë, monumentet e treashëgimisë kulturore historike, lapidarët, varrezat e dëshmorëve dhe të martirëve etj.
* Edukim dinjitoz i brezave të rinj, duke iu ofruar mësimdhënie dhe mësimnxënie cilësore bashkëkohore, mjedis të përshtatshëm mësimor me infrastrukturë adekuate dhe gjithëpërfshirëse;
* Përmirësim i infrastrukturës së institucioneve shkollore
* Bursa për studentë;
* Bibliotekat – kujdes i shtuar për bibliotekat, duke u përkujdesur për blerjen e titujve të rinj, por edhe duke i mirëmbajtur dhe investuar në objektet e bibliotekave ekzistuese;
* Laboratorë dhe kabinete – do të investojmë në zhvillimin dhe krijimin e laboratorëve të rinj për shkencat natyrore dhe në kabinete;
* Përkrahje e fermerëve me serra, inpute bujqësore dhe farëra;
* Rrugë fushore;
* Përkrahje për pikat grumbulluese të qumështit;
* Kanale të kullimit të tokave bujqësore;
* Shërbime veterinare periodike, falas;
* Konsulencë dhe hartim të projekteve falas për bujq dhe biznese;
* Ndërtim i rrugëve të reja dhe mirëmbajtja e rrugëve ekzistuese;
* Në bashkëpunim me KEDS-in, angazhim për furnizim stabil me energji, ndërrim i rrjetit, i shtyllave, instalime nëntokësore etj.;
* Bashkëpunim me KRU “Gjakova” dhe donatorë të tjerë për furnizim më të mirë me ujë të pijshëm;
* Eficienca e energjisë në objekte publike dhe në sektorin privat, përmes fondit të EE dhe të mileniumit;
* Mirëmbajtje e rregullt e hapësirave publike, e objekteve publike dhe e të gjitha llojeve të investimeve publike në komunën e Rahovecit;
* Legalizimi i parkingjeve ekzistuese dhe krijimi i parkingjeve të reja;
* Rregullimi i mëtejshëm i infrastrukturës për persona me nevoja të veçanta;
* Investime të tjera në kanalizimin e ujërave të zeza dhe në disa rrugë në pjesë problematike të qytetit;
* Mjedise të bukura dhe hapësira për të rinjtë;
* Kënde lojërash për fëmijë;
* Rritje e numrit dhe cilësisë së shërbimeve shëndetësore, përmes menaxhimit sa më të mirë dhe profesional.
* Rritje e përkrahjes në sektorin e kulturës, rinisë dhe sportit, përmes përkrahjes së të rinjve, shoqatave kulturoro-artistike dhe klubeve sportive;
* Rritje e subvencionimit për projekte kulturoro-artistike dhe sportive, që janë në interes të komunitetit;
* Vazhdim i zbatimit të strategjisë së zhvillimit ekonomik lokal për komunën e Rahovecit 2021-2025;
* Përkrahje dhe lehtësira për prodhuesit, tregtinë, zejet e veçanta, artizanalet, etj.;
* Trajtim dhe rregullim i shtretërve të lumenjve dhe përrenjve;
* HZK - do të miratohet Harta Zonale e komunës, pas shqyrtimit publik;
* Rritja e kapaciteteve inspektuese për mbrojtjen e mjedisit, për të parandaluar e mbrojtur nga ndotësit e shkatërruesit e tij, me shqiptim të gjobave mandatore;
* Investim në Stacionin e Autobusëve në Rahovec, faza e dytë - instalimi i kabinave inovative në stacionet e pritjes, në qytet dhe fshatra;
* Administratë efikase, e përgjegjshme dhe me shërbime moderne,
* Qeverisje energjike, vepruese dhe vendimmarrje pa vonesë,
* Realizim i suksesshëm i projekteve dhe i buxhetit,
* Realizim i planit të të hyrave komunale,
* Promovimi dhe përmirësimi i mjedisit të Rahovecit si qytet lider për ushtrimin e veprimtarive të bizneseve ekzistuese, zgjerimin e tyre si dhe për ato të rejat;
* Bashkëpunim i mirë me donatorët e jashtëm,
* Komunikim dhe bashkëpunim me OJQ - të.

# SYNIME PËR VITIN 2024

* Bujqësi të përkrahur;
* Riparimi dhe mirëmbajtja e rrugëve fushore;
* Intervenimi në ndërtimin e kanaleve të kullimit dhe drenazhimit të tokave bujqësore;
* Në bashkëpunim me donatorët do të anagazhohemi për zgjerimin e sistemit të ujitjes në pjesët ku mungon;
* Pastrimi dhe mirëmbajtja e përrenjve;
* Barna esenciale për qytetarët në nevojë nga buxheti i komunës;
* Investime në rritjen e cilësisë së shërbimeve, zgjerimin e tyre, pajisje mjekësore dhe inventarizim për QKMF-në dhe rrjetin e shërbimeve parësore shëndetësore;
* Arsim cilësor dhe biblioteka, pajisje bashkëkohore, laboratorë, më shumë teknologji informative dhe mjete konkretizimi në shkolla;
* Hartimi i planeve specifike komunale;
* Zhvillim ekonomik dhe punësim nëpërmjet fuqizimit dhe mbështetjes së sektorit privat;
* Investime për zhvillimin e planifikuar të agroturizmit;
* Rritjen e të hyrave vetanake përmes lëshimit të lejeve ndërtimore, procesit të legalizimit dhe lejeve mjedisore komunale;
* Në bashkëpunim me Drejtorinë e Urbanizmit dhe me Drejtorinë për Punë inspektuese, legalizimi i objekteve pa leje dhe respektimi i ligjit të ri për trajtimin e objekteve pa leje;
* Mbikëqyrje aktive dhe rritje e cilësisë në investimet publike;
* Vazhdimi i evidentimit dhe lirimit të pronave të uzurpuara;
* Dyfishim i përpjekjeve për mbrojtje të mjedisit, mbrojtjen e tokave bujqësore, mbrojtjen e pronës publike, parandalimi i ndërtimeve pa leje;
* Planifikimi i masave për mbrojtje, shpëtim dhe ndihmë, në rast të fatkeqësive natyrore dhe të fatkeqësive të tjera;
* Projekte me partneritet publiko-privat;
* Hartimi i planeve, nxjerrja e akteve dhe i rregulloreve të tjera;
* Zhvillimi i Rahovecit në përputhje me planet zhvillimore komunale dhe menaxhimi i burimeve fizike bazuar mbi parimet e shëndosha mjedisore si dhe mbi parimet e partneritetit me mekanizma vendor e ndërkombëtar, për realizimin e vizionit për komunë model me një qeverisje cilësore, efikase dhe llogaridhënëse;
* Vazhdimin e trajtimit të shtretërve të lumenjve dhe të përrenjve, përmes investimeve kapitale nga komuna e Rahovecit dhe mbështetjes nga Qeveria e Kosovës, me qëllim të mbrojtjes nga vërshimet dhe ruajtjen e mjedisit.

# SFIDAT KRYESORE PËR VITIN 2024

* Buxheti i ulët i Qeverisë së Kosovës, mungesa e mjeteve të mjaftueshme financiare nga qeveria qendrore, si trend i vazhdueshëm në Kosovë, që i bën investimet edhe më të vështira (angazhime të shtuara në kërkesa nga qeveria qendrore);
* Integrimi i sa më shumë qytetarëve dhe thellimi i bashkëpunimit të ngushtë me organizatat joqeveritare (OJQ-të), bizneset, zanatlinjtë, tregtarët, bujqit, shoqërinë civile etj.;
* Mungesa e hapësirave publike në territorin e komunës së Rahovecit;
* Mungesa e burimeve të nevojshme njerëzore dhe profesionale;
* Përfshirja më e madhe e qytetarëve tanë në aktivitetet tona dhe duke i mbajtur ata të informuar për zhvillimet në komunën tonë.

*Plani Vjetor i Punës, siç është paraqitur më poshtë, përkufizon synimin me qëllim të realizimit të objektivave të përcaktuara, si dhe njëkohësisht liston të gjithë zyrtarët përgjegjës për mbarëvajtjen e punëve për secilën pikë. Personat përgjegjës obligohen që për çfarëdo shtyrje eventuale të afatit kohor të përfundimit të punëve, apo mospërmbajtje të tij, të raportojnë me shkrim te kryetari i Komunës. Ndryshimet eventuale, për arsye kuptimplota apo të faktorëve të jashtëm, do të harmonizohen me kryetarin e Komunës, si dhe ekipin përgjegjës për realizimin e tërësishëm të këtij plani.*

*Pjesë përbërëse e planit të punës së ekzekutivit komunal për vitin 2024, do të jenë planet e punës të të gjitha drejtorive komunale në komunën e Rahovecit, si dhe të njësive të cilat veprojnë në kuadër të Zyrës së Kryetarit të Komunës së Rahovecit.*

# KABINETI I KRYETARIT TË KOMUNËS - PLANET E PUNËS 2024

Zyra Ligjore

Zyra Ligjore në komunën e Rahovecit me këtë plan synon arritjen e objektivave për vitin 2024:

1. Ofrimi i këshillave juridike të rregullta për organet komunale dhe trupave të formuara nga organet komunale, Kryetarin e Komunës, Kuvendin Komunal, drejtorët e Drejtorive, Komiteteve, Zyrës së Prokurimit, komisioneve etj.)
2. Harton (përpilon) vendime, aktvendime, pëlqime, urdhëresa, memorandume mirëkuptimi, kontrata, marrëveshje, leje pune, leje ndërtimi dhe shkresa të tjera për organet komunale dhe trupat e formuara nga organet komunale.
3. Hartimi i Rregulloreve dhe i Planeve Komunale me kërkesë të Kryetarit apo të drejtorive përkatëse.
4. Pjesëmarrja e rregullt në seancat e Kuvendit të Komunës së Rahovecit.
5. Pjesëmarrja në Komisionet e ndryshme të formuara nga Kryetari i Komunës për çështjet e caktuara.

Zyra e Burimeve Njerëzore - Njësia e Personelit

Njësia e Personelit në kuadër të kompetencave të saj, për periudhën deri në fund të vitit 2024, ka për synim të arrijë këta objektiva programor:

1. Mbajtjen e nivelit të efektivitetit të shërbimeve të Njësisë së Personelit.

2. Implementimin e ndryshimeve të reja ligjore (ligjit të ri Nr.08/L-197, si dhe rregulloreve përkatëse) në fushën e resurseve njerëzore.

3. Implementimi dhe menaxhimi me programin HRMIS (përshtatja me ndryshimin e ligjit të ri sa u përket konkurseve, përgatitja e sallës së mbajtjes së testit me shkrim në lokacionet e Komunës për kandidatët që do të pranohen në punë).

4. Monitorimin e prezencës së punëtorëve në punë.

5. Përkujdesjen për pajisjen e punëtorëve me kartela identifikimi.

6. Menaxhimi efikas me dosjet e personelit.

Zyra e Prokurimit

Plani i punës së Zyrës së Prokurimit është i ndikuar nga planet e punës së drejtorive komunale. Përmes këtij plani, synim i Zyrës së Prokurimit është që të kryejë të gjitha veprimet me kohë, pa vonesa, duke u bazuar në planifikimet e drejtorive komunale për projektet kapitale dhe në pajtim me ligjin e prokurimit publik.

Zyra për Përfaqësim Ligjor - Avokatura

|  |  |  |  |  |
| --- | --- | --- | --- | --- |
| Nr. | Përshkrimi i objektivave të punës | Plani i veprimit | Bartësit e aktivitetit | Afati |
| 1. | Seancat gjyqësore | Mirëmbajtja e regjistrit elektronik të seancave të caktuara;  Pjesëmarrja në seancat gjyqësore sipas ftesave të pranuara nga gjykata;  Përgatitja e lëndës për të marrë pjesë në seancë gjyqësore;  Përgatitja paraprake e materialit për mbrojtje dhe përpunimi i provave materiale për dorëzim. | Përfaqësuesi i autorizuar / zyrtari ligjor | Janar- dhjetor |
| 2. | Përgatitja për seancat gjyqësore | Analizimi i lëndës, konsultimi i bazës ligjore;  Sigurimi i të dhënave dhe dokumentacionit nga drejtoritë përkatëse;  Përgatitja e materialit provues për mbrojtje;  Përgatitja e mbrojtjes me shkrim. | Përfaqësuesi i autorizuar | Janar- dhjetor |
| 3. | Ushtrimi i mjeteve të rregullta juridike | Kujdesi ndaj afateve ligjore dhe gjyqësore;  Sigurimi i mbështjetjes dhe informacioneve të bazuara;  Fotokopjimi, përpunimi dhe bashkëngjitja e provave materiale;  Ushtrimi i mjeteve të rregullta juridike të bazuara në prova dhe gjendjen faktike. | Përfaqësuesi i autorizuar | Janar- dhjetor |
| 4. | Ushtrimi i mjeteve të jashtëzakonshme juridike | Kujdesi ndaj afateve ligjore dhe gjyqësore;  Sigurimi i mbështjetjes dhe informacioneve të bazuara;  Fotokopjimi, përpunimi dhe bashkëngjitja e provave materiale;  Ushtrimi i mjeteve të rregullta juridike të bazuara në prova dhe gjendjen faktike. | Përfaqësuesi i autorizuar | Janar- dhjetor |
| 5. | Ushtrimi i mjeteve të rregullta në procedurë përmbarimore | Kujdesi ndaj afateve ligjore dhe gjyqësore;  Sigurimi i mbështjetjes dhe informacioneve të bazuara;  Fotokopjimi, përpunimi dhe bashkëngjitja e provave materiale;  Ushtrimi i mjeteve të rregullta juridike të bazuara në prova dhe gjendjen faktike. | Përfaqësuesi i autorizuar | Janar- dhjetor |
| 6. | Takime konsultuese dhe informuese me Kryetarin e Komunës | Konsultime të rregullta mbi bazën e përgjegjësisë;  Takime informuese për lëndë dhe procedurën e caktuar. | Përfaqësuesi i autorizuar | Janar- dhjetor |
| 7. | Këshillimi | Përgatitja e këshillave ligjore, të rekomandimeve, të udhëzimeve dhe të opinioneve brenda fushëveprimit të Komunës dhe me kërkesë të drejtorive apo të organeve të Komunës | Përfaqësuesi i autorizuar | Janar- dhjetor |
| 8. | Mbajtja e regjistrave të lëndëve | Regjistrimi i lëndëve të reja;  Bartja e evidencave dhe e shënimeve për lëndë të caktuara;  Çregjistrimi i lëndëve,  Bartja e regjistrave, e lëndëve aktive në regjistër të vitit vijues etj. | Përfaqësuesi i autorizuar / zyrtari ligjor | Janar- dhjetor |
| 9. | Pranim/dorëzimi i shkresave dhe klasifikimi | Pranimi i shkresave gjyqësore, etj.;  Regjistrimi i shkresave;  Vendosja e shkresave në lëndë të referuara. | Përfaqësuesi i autorizuar / zyrtari ligjor | Janar- dhjetor |
| 10. | Pranimi i ftesave për seanca gjyqësore | Pranimi dhe regjistrimi i ftesave për seanca;  Përgatitja e lëndës për seancë. | Përfaqësuesi i autorizuar / zyrtari ligjor | Janar- dhjetor |
| 11. | Punë të daktilografimit | Përgatit parashtresa të ndryshme;  Shkruan sipas diktimit të Avokatit;  Përgatit shkresat bashkëngjitur provave. | Përfaqësuesi i autorizuar / zyrtari ligjor | Janar- dhjetor |
| 12. | Evidenca për punë, lëndë në procedurë dhe të kryera | Mbajtja e evidencave të lëndëve në punë;  Mbajtja e evidencave për lëndë të kryera. | Përfaqësuesi i autorizuar / zyrtari ligjor | Janar- dhjetor |
| 13. | Shënime dhe të dhëna statistikore | Mbajtja e shënimeve statistikore për të gjitha lëndët;  Nxjerrja e të dhënave statistikore të përgjithshme për punën e Zyrës së Përfaqësimeve. | Përfaqësuesi i autorizuar / zyrtari ligjor | Janar- dhjetor |
| 14. | Parashtrimi i kërkesave për furnizim | Planifikimi i furnizimit të zyrës me material administrativ;  Parashtrimi i kërkesave. | Përfaqësuesi i autorizuar / zyrtari ligjor | Janar- dhjetor |

Zyra për Informim dhe Marrëdhënie me Publikun


Me qëllim të rritjes së Performancës, transparencës dhe llogaridhënies, Zyra për Informim në Komunën e Rahovecit, ka përgatitur planin e punës me aktivitetet të cilat do të realizohen secilin muaj gjatë vitit 2024:


|  |  |  |  |
| --- | --- | --- | --- |
| Nr. | Muaji | Aktiviteti | Realizimi |
| 1 | Janar |  |  |
| 1.1. |  | Publikimi në ueb-faqe i vendimeve të kryetarit |  |
| 1.2. | Dërgimi i vendimeve të kryetarit në MAPL |  |
| 1.3. | Publikimi i Planit të Punës së Komunës për vitin 2024 |  |
| 1.4. | Publikimi i Planit të Punës së Kuvendit të Komunës për vitin 2024 |  |
| 1.5. | Publikimi i raportit vjetor financiar (janar-dhjetor 2023) |  |
| 1.6. | Publikimi i lajmeve, i njoftimeve për aktivitetet e kryetarit, të drejtorëve dhe të KK-së |  |
| 1.7. | Publikimi i njoftimeve për mbajtjen e konsultimeve dhe të takimeve publike |  |
| 1.8. | Publikimi i raportit për organizimin e konsultimeve publike |  |
| 1.9. | Publikimi i njoftimeve-lajmeve për mbajtjen e mbledhjeve të KPF-së dhe të KK-së |  |
| 1.10. | Përgatitja e njoftimit për mbajtjen e mbledhjes së KKSB-së |  |
| 1.11. | Publikimi i njoftimit për “Flakën e Janarit” |  |
| 1.12. | Publikimi i rregulloreve, planeve dhe strategjive pas marrjes së miratimit nga MAPL, në ueb-faqe |  |
| 1.13. | Publikimi i raportit për Qasje në Dokumente Publike |  |
| 1.14. | Publikimi i raporteve mujore financiare |  |
| 2 | Shkurt |  |  |
| 2.1. |  | Publikimi në ueb-faqe i vendimeve të kryetarit |  |
| 2.2. | Dërgimi i vendimeve të kryetarit në MAPL |  |
| 2.3. | Publikimi i njoftimeve-lajmeve për mbajtjen e konsultimeve dhe të takimeve publike |  |
| 2.4. | Publikimi i njoftimeve-lajmeve për mbajtjen e mbledhjeve të KPF-së dhe të KK-së |  |
| 2.5. | Përgatitja e njoftimit për mbajtjen e mbledhjes së KKSB-së |  |
| 2.6. | Publikimi i lajmeve, i njoftimeve për aktivitetet e kryetarit, të drejtorëve dhe të KK-së |  |
| 2.7. | Publikimi i rregulloreve-planeve dhe i strategjive pas marrjes së miratimit nga MAPL-ja, në ueb-faqe |  |
| 2.8. | Publikimi i raporteve mujore financiare |  |
| 2.9. |  | Përgatitja dhe publikimi i njoftimit për 17 Shkurtin - Ditën e Shpalljes së Pavarësisë së Kosovës |  |
| 3. | Mars |  |  |
| 3.1. |  | Publikimi në ueb-faqe i vendimeve të kryetarit |  |
| 3.2. | Dërgimi i vendimeve të kryetarit në MAPL |  |
| 3.3. | Publikimi i njoftimit për ditët përkujtimore të marsit. |  |
| 3.4. | Publikimi i njoftimeve-lajmeve për mbajtjen e mbledhjeve të KPF-së dhe të Kuvendit Komunal |  |
| 3.5. | Përgatitja e njoftimit për mbajtjen e mbledhjes së KKSB-së |  |
| 3.6. | Publikimi i lajmeve, i njoftimeve për aktivitetet e kryetarit, të drejtorëve dhe të Zyrës së Kuvendit Komunal |  |
| 3.7. | Publikimi i rregulloreve, i planeve dhe i strategjive, pas marrjes së miratimit nga MAPL-ja, në ueb-faqe |  |
| 3.8. | Publikimi i raporteve mujore financiare |  |
| 3.9. |  | Publikimi i njoftimeve - lajmeve për mbajtjen e konsultimeve dhe të takimeve publike |  |
| 4. | Prill |  |  |
| 4.1. |  | Publikimi në ueb-faqe i vendimeve të kryetarit |  |
| 4.2. | Dërgimi i vendimeve të kryetarit në MAPL |  |
| 4.3. | Publikimi i raporteve mujore financiare |  |
| 4.4. | Publikimi i njoftimeve-lajmeve për mbajtjen e konsultimeve dhe të takimeve publike |  |
| 4.5. | Publikimi i raportit 3-mujor financiar (janar-mars) |  |
| 4.6. | Publikimi i njoftimeve-lajmeve për mbajtjen e mbledhjeve të KPF-së dhe të KK-së |  |
| 4.7. | Përgatitja e njoftimit për mbajtjen e mbledhjes së KKSB-së |  |
| 4.8. | Publikimi i lajmeve, i njoftimeve për aktivitetet e kryetarit, të drejtorëve dhe të KK-së |  |
| 4.9. | Publikimi i rregulloreve-planeve dhe i strategjive, pas marrjes së miratimit nga MAPL-ja, në ueb-faqe |  |
| 5. | Maj |  |  |
| 5.1. |  | Publikimi në ueb-faqe i vendimeve të kryetarit |  |
| 5.2. | Dërgimi i vendimeve të kryetarit në MAPL |  |
| 5.3. | Publikimi i raporteve mujore financiare |  |
| 5.4. | Përgatitja dhe publikimi i njoftimit për fillimin e Festivalit “Anadrinia Jehon” |  |
| 5.5. | Publikimi i njoftimeve-lajmeve për mbajtjen e mbledhjeve të KPF-së dhe të Kuvendit Komunal |  |
| 5.6. | Përgatitja e njoftimit për mbajtjen e mbledhjes së KKSB-së |  |
| 5.7. | Publikimi i lajmeve, i njoftimeve për aktivitetet e kryetarit, të drejtorëve dhe të Zyrës së Kuvendit Komunal |  |
| 5.8. | Publikimi i rregulloreve, i planeve dhe i strategjive, pas marrjes së miratimit nga MAPL-ja, në ueb-faqe |  |
| 5.9. |  | Publikimi i njoftimeve - lajmeve për mbajtjen e konsultimeve dhe të takimeve publike |  |
| 6. | Qershor |  |  |
| 6.1. |  | Publikimi në ueb-faqe i vendimeve të kryetarit |  |
| 6.2. | Dërgimi i vendimeve të kryetarit në MAPL |  |
| 6.3. | Publikimi i njoftimit dhe i lajmit për mbajtjen e takimit të parë të punës 6-mujore të kryetarit të komunës |  |
| 6.4. | Publikimi i raporteve mujore financiare |  |
| 6.5. | Përgatitja dhe publikimi i njoftimit për 14 Qershorin - Ditën e Çlirimit të Rahovecit |  |
| 6.6. | Publikimi i njoftimeve-lajmeve për mbajtjen e mbledhjeve të KPF-së dhe të KK-së |  |
| 6.7. | Përgatitja e njoftimit për mbajtjen e mbledhjes së KKSB-së |  |
| 6.8. | Publikimi i lajmeve, i njoftimeve për aktivitetet e kryetarit, të drejtorëve dhe të KK-së |  |
| 6.9. | Publikimi i rregulloreve, i planeve dhe i strategjive, pas miratimit nga MAPL-ja, në ueb-faqe |  |
| 6.10. | Publikimi i raportit 6-mujor për qasje në dokumente publike |  |
| 6.11. | Publikimi i raportit të punës së kryetarit për 6-mujorin e parë të vitit 2024 |  |
| 6.12. | Publikimi i njoftimit për mbajtjen e konsultimit publik me qytetarë për projekt-buxhetin e Komunës - KAB-in |  |
| 6.13. |  | Publikimi i raportit të Zyrës Kombëtare të Auditimit për vitin 2024 |  |
| 6.14. |  | Publikimi i njoftimeve-lajmeve për mbajtjen e konsultimeve dhe të takimeve publike |  |
| 7. | Korrik |  |  |
| 7.1. |  | Publikimi në ueb-faqe i vendimeve të kryetarit |  |
| 7.2. | Dërgimi i vendimeve të kryetarit në MAPL |  |
| 7.3. | Raporti 6-mujor financiar (janar-qershor 2024) |  |
| 7.4. | Publikimi i raporteve mujore financiare |  |
| 7.5. | Publikimi i njoftimeve-lajmeve për mbajtjen e konsultimeve dhe të takimeve publike |  |
| 7.6. | Publikimi i njoftimeve-lajmeve për mbajtjen e mbledhjeve të KPF-së dhe të KK-së |  |
| 7.7. | Përgatitja e njoftimit për mbajtjen e mbledhjes së KKSB-së |  |
| 7.8. | Publikimi i lajmeve, i njoftimeve për aktivitetet e kryetarit, të drejtorëve dhe të KK-së |  |
| 7.9. | Organizimi dhe publikimi i kalendarit për dëgjimet buxhetore |  |
| 8. | Gusht |  |  |
| 8.1. |  | Publikimi në ueb-faqe i vendimeve të kryetarit |  |
| 8.2. | Dërgimi i vendimeve të kryetarit në MAPL |  |
| 8.3. | Publikimi i kalendarit për organizimin e dëgjimeve buxhetore për buxhetin e vitit 2025 |  |
| 8.4. | Publikimi i raporteve mujore financiare |  |
| 8.5. | Publikimi i njoftimeve - lajmeve për mbajtjen e konsultimeve dhe të takimeve publike |  |
| 8.6. | Publikimi i njoftimeve - lajmeve për mbajtjen e mbledhjeve të KPF-së dhe të Kuvendit Komunal |  |
| 8.7. | Përgatitja e njoftimit për mbajtjen e mbledhjes së KKSB-së |  |
| 8.8. | Publikimi i lajmeve, i njoftimeve për aktivitetet e kryetarit, të drejtorëve dhe të Zyrës së Kuvendit Komunal |  |
| 8.9. | Publikimi i rregulloreve, i planeve dhe i strategjive, pas marrjes së miratimit nga MAPL-ja, në ueb-faqe |  |
| 9. | Shtator |  |  |
| 9.1. |  | Publikimi në ueb-faqe i vendimeve të kryetarit |  |
| 9.2. | Dërgimi i vendimeve të kryetarit në MAPL |  |
| 9.3. | Publikimi i raporteve mujore financiare |  |
| 9.4. | Publikimi i njoftimeve - lajmeve për mbajtjen e konsultimeve dhe të takimeve publike |  |
| 9.5. | Publikimi i njoftimeve - lajmeve për mbajtjen e mbledhjeve të KPF-së dhe të KK-së |  |
| 9.6. | Përgatitja e njoftimit për mbajtjen e mbledhjes së KKSB-së |  |
| 9.7. | Publikimi i lajmeve, i njoftimeve për aktivitetet e kryetarit, të drejtorëve dhe të Zyrës së Kuvendit Komunal |  |
| 9.8. | Publikimi i rregulloreve, i planeve dhe i strategjive - pas marrjes së miratimit nga MAPL-ja, në ueb-faqe |  |
| 9.9. | Publikimi i raportit të Performancës komunale për vitin 2023 (Nëse përgatitet nga MAPL-ja) |  |
| 9.10. |  | Publikimi i njoftimit për dëgjime buxhetore nga ana e KPF-së |  |
| 10. | Tetor |  |  |
| 10.1. |  | Publikimi në ueb-faqe i vendimeve të kryetarit |  |
| 10.2. | Dërgimi i vendimeve të kryetarit në MAPL |  |
| 10.3. | Publikimi i raporteve mujore financiare |  |
| 10.4. | Publikimi i raportit 9-mujor financiar (janar-shtator 2024) |  |
| 10.5. | Publikimi i njoftimeve - lajmeve për mbajtjen e konsultimeve dhe të takimeve publike |  |
| 10.6. | Publikimi i njoftimeve-lajmeve për mbajtjen e mbledhjeve të KPF-së dhe të Kuvendit Komunal |  |
| 10.7. | Përgatitja e njoftimit për mbajtjen e mbledhjes së KKSB-së |  |
| 10.8. | Publikimi i lajmeve, i njoftimeve për aktivitetet e kryetarit, të drejtorëve dhe të Zyrës së Kuvendit Komunal |  |
| 10.9. | Publikimi i rregulloreve, i planeve dhe i strategjive - pas marrjes së miratimit nga MAPL-ja, në ueb-faqe |  |
| 11. | Nëntor |  |  |
| 11.1. |  | Publikimi në ueb-faqe i vendimeve të kryetarit |  |
| 11.2. |  | Dërgimi i vendimeve të kryetarit në MAPL |  |
| 11.3. |  | Publikimi i njoftimeve - lajmeve për mbajtjen e konsultimeve dhe të takimeve publike |  |
| 11.4. |  | Publikimi i njoftimeve-lajmeve për mbajtjen e mbledhjeve të KPF-së dhe të Kuvendit Komunal |  |
| 11.5. |  | Përgatitja e njoftimit për mbajtjen e mbledhjes së KKSB-së |  |
| 11.6. |  | Publikimi i lajmeve, i njoftimeve për aktivitetet e kryetarit, të drejtorëve dhe të Zyrës së Kuvendit Komunal |  |
| 11.7. |  | Publikimi i rregulloreve, i planeve dhe strategjive, pas marrjes së miratimit nga MAPL-ja, në ueb-faqe |  |
| 11.8. |  | Përgatitja dhe publikimi i njoftimit për festat e Nëntorit |  |
| 12. | Dhjetor |  |  |
| 12.1. |  | Publikimi në ueb-faqe i vendimeve të kryetarit |  |
| 12.2. |  | Dërgimi i vendimeve të kryetarit në MAPL |  |
| 12.3. |  | Publikimi i njoftimeve - lajmeve për mbajtjen e konsultimeve dhe të takimeve publike |  |
| 12.4. |  | Publikimi i njoftimeve - lajmeve për mbajtjen e mbledhjeve të KPF-së dhe të Kuvendit Komunal |  |
| 12.5. |  | Përgatitja e njoftimit për mbajtjen e mbledhjes së KKSB-së |  |
| 12.6. |  | Publikimi i lajmeve, i njoftimeve për aktivitetet e kryetarit, të drejtorëve dhe të Zyrës së Kuvendit Komunal |  |
| 12.7. |  | Publikimi i rregulloreve, i planeve dhe i strategjive, pas marrjes së miratimit nga MAPL-ja, në ueb-faqe |  |
| 12.8. |  | Publikimi i raportit për qasje në dokumente publike |  |
| 12.9. |  | Publikimi i Planit të Punës së Zyrës për Informim për vitin 2025 |  |


Zyra e Auditimit të Brendshëm


|  |  |  |  |
| --- | --- | --- | --- |
| Nr. | Objektivi/detyra e punës | Aktiviteti | Periudha e planifikuar e aktivitetit 2024 |
| 1 | Detyra audituese: Rishikimi periodik dhe vjetor i zbatimit të rekomandimeve të dhëna në raportet e Auditorit të Brendshëm. | 1.1. Përgatitja e auditimit dhe caktimi i fushëveprimit;  1.2. Rishikimi dhe vlerësimi i proceseve (puna në terren);  1.3. Raportimi te Kryetari i Komunës dhe njësitë e audituara. | janar, dhjetor 2024 |
| 2 | Detyra audituese (auditimet) Për vitin 2024, kemi paraparë pesë (5) detyra audituese (auditime) me qëllim të përcaktimit nëse veprimet dhe rezultatet e proceseve të audituara, janë në pajtim me ligjet, udhëzimet dhe rregulloret përkatëse. | 2.1. Planifikimi dhe përgatitja e secilit auditim sipas metodologjisë së auditimit, të përcaktuar nga Ministria e Financave;  2.2. Auditimi dhe vlerësimi i proceseve (puna në terren) për secilën detyrë audituese;  2.3. Monitorimi i punës së stafit të njësisë për detyrat audituese të caktuara - vlen nëse ka staf në njësi;  2.4. Përgatitja e raporteve për detyrat audituese dhe raportimi te Kryetari i Komunës dhe njësitë e audituara. | detyra audituese - 1 mars - prill  detyra audituese - 2 maj-qershor  detyra audituese - 3 qershor - korrik  detyra audituese -4 shtator - tetor  detyra audituese - 5 nëntor - dhjetor |
| 3 | Raportimi periodik dhe vjetor për:  Kryetarin e Komunës, Komitetin e Auditimit dhe Njësinë Qendrore Harmonizuese në Ministrinë e Financave. | 3.1. Përgatitja dhe dorëzimi i raportit përmbledhës për periudhën janar-qershor (raporti gjashtëmujor i 1-rë).  3.2. Përgatitja dhe dorëzimi i raportit përmbledhës për periudhën korrik-dhjetor (gjashtëmujori i 2-të).  3.3. Përgatitja dhe dorëzimi i raportit përmbledhës vjetor (janar-dhjetor). | Koha e raportimit:  1-15 korrik 2024  1-15 janar 2025  30 janar 2025 |
| 4 | Përgatitja e planit strategjik për NjAB për vitin 2024-2026 dhe planit vjetor të punës për vitin 2025. | 4.1 Përgatitja e planit nga ekipi i NjAB-ës  4.2 Dërgimi i planit për shqyrtimi nga Kryetari i Komunës dhe Komiteti i Auditimit;  4.3 Procesi i miratimi të planit nga Kryetari dhe Komiteti i Auditimt, dërgimi i planit të miratuara në NJQH/AB në Ministrin e Financave. | dhjetor 2024 |
| 5 | Bashkërendimi i aktiviteteve me NJQHAB/MF, detyrat e këshillëdhënies. | 5.1 Detyrat këshilluese me zyrtarë dhe menaxhmentin e lartë për proceset të cilat i mbulon auditimi i brendshëm. | gjatë vitit 2024 |

Zyra Komunale për Komunitete dhe Kthim









Njësia Komunale për të Drejtat e Njeriut

|  |  |  |  |  |  |
| --- | --- | --- | --- | --- | --- |
| Objektivat | Aktiviteti | Aktorët përgjegjës | Rezultatet | Afati kohor | Burimet financiare |
| Promovimi dhe mbrojtja e të drejtave të njeriut në Komunë bëhet konform kornizës ligjore për të drejtat e njeriut. | Organizimi i fushatave sensibilizuese për të drejtat e njeriut, përgatitja, publikimi i doracakëve dhe i broshurave informative. | NJKDNJ | Përfshirja e të drejtave dhe e lirive themelore të njeriut në të gjitha sferat shoqërore. | Janar – dhjetor (gjatë gjithë vitit) | Buxheti komunal, qeveritar, donatorët |
| Ngritja e vetëdijes së qytetarëve në proceset që kanë të bëjnë me të drejtat e njeriut, në proceset e bërjes së poltikave vendimmarrëse | Organizimi i tryezave, i debatave të ndryshme për gjendjen aktuale të të drejtave të njeriut sipas fushëveprimtarisë (numri i tryezave nuk është i caktuar). Ligjërata me nxënësit e shkollave fillore të komunës sonë përfshirë tema të rrafsheve të mbrojtjes së fëmijëve. | NJKDNJ në bashkëpunim me drejtoritë komunale dhe akterët e tjerë institucional. | Respektimi i të drejtave të qytetarëve dhe ngritja e nivelit të pjesëmarrjes së qytetarëve në vendimmarrje, duke përfshirë fëmijët dhe të rinjtë, bëhet në bashkëveprim me akterët komunalë: drejtoritë përkatëse. | Janar – dhjetor (gjatë gjithë vitit) | ///////// |
| Shkurt – Dita Ndërkombëtare kundër Kancerit | Shënim i Ditës Ndërkombëtare kundër Kancerit. Fushatë sensibilizuese, takime me qytetarë dhe informim sa i përket sëmundjes së kancerit. | NJKDNJ,  ZBGJ  Drejtoria e Shëndetësisë dhe akterët e tjerë institucional. | Vetëdijesimi i popullatës sa i përket parandalimit të sëmundjes së kancerit. Kontrollet e vazhdueshme të parapara sipas profesionistëve shëndetësorë, mund të shpëtojnë jetë. | Shkurt  tetor | Buxheti komunal, qeveritar, nga donatorët |
| Ngritja e vetëdijes së popullatës dhe të institucioneve nëpërmjet shënimit të ditëve ndërkombëtare për të drejtat e njeriut e veçmas të fëmijëve me aftësi të kufizuar | Shënimi i Ditës Ndërkombëtare të Personave me Sindromin DOWN. | NJKNJDNJ, në bashkëpunim me akterët institucional dhe OJQ-të. | Kjo ditë shënohet me një mori aktivitetetsh vetëdijesuese, rekreative, kulturore e sportive. Synimi i kësaj do të jetë ndërgjegjësimi, informimi si dhe promovimi për personat që kanë këtë sindromë, në mënyrë që të jetojnë me dinjitet dhe për të qenë aktiv e pjesëmarrës në komunitetin dhe shoqërinë ku jetojnë. | 21 mars | Buxheti komunal, donatorët |
| 7 Prill – Dita Botërore e Shëndetësisë | Shënimi i Ditës Botërore të Shëndetësisë. | NJKDNJ, në bashkëpunim me Drejtorinë e Shëndetësisë dhe të Mirëqenies Sociale. | Fushatë sensibilizuese, tryeza, debate, përgatitja dhe shpërndarja e fletëpalosjeve te qytetarët etj. Kjo ditë shënohet me qëllim të ndërgjegjësimit të qytetarëve lidhur me rëndësinë e shëndetit dhe kontrollet që duhet bërë për të parandaluar sëmundjet e ndryshme. | 7 prill | //////// |
| Dita Ndërkombëtare kundër Duhanit | Shënimi i 31 Majit – Ditës Ndërkombëtare kundër Duhanit. | NJKDNJ  Drejtoria e Shëndetësisë | Fushatë sensibilizuese me qytetarë të grupmoshave të ndryshme, bashkëbisedim dhe shpërndarje e fletëpalosjeve me informacione sa i përket duhanit dhe pasojave të tij. | 31 maj | Buxheti komunal, donatorët |
| 1 Qershori – Dita Ndërkombëtare e Fëmijëve | Shënimi i Ditës Ndërkombëtare të Fëmijëve. | NJKDNJ në bashkëpunim me akterët institucional dhe OJQ. | Me rastin e Ditës Ndëkombëtare të fëmijëve NJKDNJ në bashkëpunim me akterët tjerë institucional dhe OJQ organizon aktivitete të ndryshme kulturo-artistike. | 1 qeshor | Buxheti komunal, donatorët |
| Dita Ndërkombëtare kundër Punëve të Rënda të Fëmijëve | Shënimi i Ditës Ndërkombëtare kundër Punëve të Rënda të Fëmijëve, me aktivitete sensibilizuese. | NJKDNJ  OJQ-të. | Fushatë sensibilizuese, takime me qytetarë dhe informimi i tyre sa i përket punëve të rënda të fëmijëve dhe pasojave të cilat i shkaktojnë punët e rrezikshme krahas moshës që kanë. | Qershor | Buxheti komunal, donatorët |
| 1 Tetor – Dita Ndërkombëtare e Njerëzve të Moshuar | Shënimi i Ditës Ndërkombëtare të Njerëzve të Moshuar. | NJKDNJ  OJQ | NJKDNJ, në bashkëpunim me Shoqatën e Pensionistëve të Komunës, organizon një tryezë diskutimi me personat e moshuar.  Shpërndarja e fletëpalosjeve te qytetarët. | Tetor | Buxheti komunal, donatorët |
| Muaji tetor – Muaji i ndërgjegjësimit të Kancerit të Gjirit | Fushatë ndërgjegjësuese për parandalimin e Kancerit të Gjirit. | NJKDNJ,  ZBGJ, në bashkëpunim me Drejtorinë e Shëndetësisë dhe të Mirëqenies Sociale,  GGK,  OJQ | Organizim i takimeve me gra në fshatra dhe qytet, bashkëbisedim lidhur me parandalimin e sëmundjes së kancerit të gjirit, rëndësia e kontrolleve mjekësore dhe informimi i tyre se në QKUK në Rahovec ekziston Mamografi, të cilin mund ta shfrytëzojnë për diagnostikimin e kancerit të gjirit. | Tetor | Buxheti komunal, donatorët |
| 15 Tetor – Dita Ndërkombëtare e Ecjes në Natyrë | Shënimi i Ditës Ndërkombëtare të Ecjes në Natyrë. | NJKDNJ, në bashkëpunim me akterët e tjerë institucional dhe OJQ-të. | Organizim i ecjes në natyrë të atyre të cilët shprehin gatishmëri dhe interesim për t’u bashkëngjitur në këtë aktivitet. | Tetor | Buxheti komunal, donatorët |
| 10 Tetor – Dita Botërore e Shëndetit Mendor | Shënimi i Ditës Botërore e Shëndetit Mendor me aktivitete të ndryshme sensibilizuese. | NJKDNJ, në bashkëpunim me Drejtorinë e Shëndetësisë dhe të Mirëqenies Sociale dhe Këshillat e Bashkësive Lokale. | Duke marrë parasysh se Pandemia me COVID-19 ka lënë pasoja shendetësore psikologjike, organizohen ligjërata vetëdijesuese dhe seanca psikologjike lidhur me rëndësinë e shëndetit mendor. | Tetor | Buxheti komunal, donatorët |
| 18 Tetor – Dita Ndërkombëtare kundër Trafikimit me Qenie Njerëzore | Shënimi i Ditës Ndërkombëtare kundër Trafikimit me Qenie Njerëzore me aktivitete të ndryshme. | NJKDNJ, në bashkëpunim me Policinë në Komunitet,  DKA | Organizim i takimeve dhe i tryezave të rrumbullakëta me nxënës (të rinj) në shkolla fillore dhe të mesme.  Në bashkëpunim me Kryetarin e Komunës, organizohet mbledhja e sigurisë ku do të marrin pjesë përfaqësues nga Insituconet e Nivelit Qendror për Antitrafikim nga Policia e Kosovës, nga MAPL-ja etj., për të diskutuar për gjendjen e sigurisë në komunë dhe Trafikimin me Qenie Njerëzore. | Tetor | Buxheti komunal, donatorët |
| 20 Nëntor – Përvjetori i Konventës për të drejtat e fëmijëve | Shënimi i Përvjetorit të Konventës për të drejtat e fëmijëve. Ndërgjegjësim i fëmijëve sa i përket legjislacionit vendor dhe ndërkombëtar për mbrojtjen e tyre. | NJKDNJ,  DKA | Në bashkëpunim me DKA-në dhe drejtorët e shkollave fillore të komunës sonë, të organizohet që ora e parë mësimore t’i kushtohet Konventës për të Drejtat e Fëmijëve. Vizitë në shkolla - monitorim i zbatueshmërisë së këtij aktiviteti. | 20 nëntor | ///////// |
| 16 ditë aktivizëm  25 Nëntori - Dita Ndërkombëtare kundër Dhunës ndaj Gruas | Fushatë vetëdijesuese sa i përket parandalimit të dhunës ndaj grave.  Fushata e 16 ditëve organizohet në mbarë botën nga aktivistë të të drejtave të njeriut për të bërë thirrje për eliminimin e të gjitha formave të dhunës ndaj grave. Fillon më 25 nëntor dhe përfundon më 10 dhjetor pikërisht në ditën ndërkombëtare të të drejtave të njeriut. | NJKDNJ,  ZBGJ,  GGK | Organizim i aktiviteteve të përbashkëta me të gjithë akterët institucionalë dhe OJQ-të, me qëllim të vetëdijesimit të popullatës që dhuna nuk është zgjidhje. Me anë të këtyre aktiviteteve iu bëjnë thirrje që gratë duhet të ngrenë zërin dhe të mos heshtin për dhunën që ushtrohet ndaj tyre. Qasja ndaj dhunës mbi gratë e vajzat si shkelje e të drejtave dhe e lirive themelore të njeriut është një komponent kyç i 16 Ditëve të Aktivizmit. | 25 nëntor  - 10 dhjetor | Buxheti komunal, donatorët |
| 3 Dhjetori – Dita Ndërkombëtare e Personave me Aftësi të Kufizuara | Shënim i Ditës Ndërkombëtare të Personave me Aftësi të Kufizuara me një mori aktivitetesh për PAK. | NJKDNJ,  Drejtoria e Shëndetësisë,  Handikos | Shënimi i Ditës Ndërkombëtare të Personave me Aftësi te Kufizuar me aktivitete të ndryshme kulturore e rekreative. | 3 dhjetor | Buxheti komunal, donatorët |
| 10 dhjetori – Dita Ndërkombëtare e të Drejtave të Njeriut | Shënimi i Ditës Ndërkombëtare të të të Drejtave të Njeriut. | NJKDNJ  Institucioni i Avokatit të Popullit | Tryezë diskutimi me qytetarë, nxënës dhe mësimdhënës lidhur me të drejtat e Njeriut. | 10 dhjetor | Buxheti komunal, donatorët |
| Dyert e hapura me qytetarë | NJKDNJ, në bashkëpunim me Institucionin e Avokatit të Popullit çdo muaj, organizon aktivitetin “Dyert e hapura me qytetarë”. | NJKDNJ,  Institucioni i Avokatit të Popullit | Qytetarët kanë mundësinë që një herë në muaj të parashtrojnë ankesat e tyre (të cilat mendojnë se po iu shkelen të drejtat e njeriut) te Avokatit i Popullit dhe zyrtarët e NJKDNJ-së. | Një herë brenda muajit gjatë gjithë vitit | /////// |

Zyra për Integrime Evropiane

Zyra për Integrime Evropiane do të kryejë funksionin dhe detyrat e veta, duke u bazuar në rregulloren nr. 08/2011 për organizimin dhe përgjegjësitë e zyrtarit komunal për Integrim Evropian në monitorimin, bashkëpunimin dhe raportimin e rregullt për Ministrinë e Administrimit të Pushtetit Lokal, Departamentin për Integrime Evropiane.

Bashkërendimi i aktiviteteve me Asociaconin e Komunave me ministritë e linjës (MAPL/ MIE), avancimi i sistemit të riintegrimit të qëndrueshëm për personat e riatdhesuar, përmirësimi i bashkëpunimit dhe i dialogut civil me shoqërinë civile lokale dhe palët e tjera të interesuara, organizimi i këshillimit të përbashkët me ZKIE-të për finalizimin e planeve individuale nga obligimet e agjendës evropiane, raportet periodike (raporti vjetor janar-dhjetor 2024 për përmbushjen e obligimeve nga Agjenda Evropiane për komuna, raportimet 6-mujore për raportin e vendit dhe (MSA), raportimet vjetore për Planin Komunal të Veprimit për Zbatimin e Marrëveshjes së Stabilizim - Asociimit - MSA , janë disa nga aktivitetet kyçe të planifikuara për vitin 2024 në kuadër të ZIE-së.

Zyra për Barazi Gjinore

|  |  |  |  |  |  |
| --- | --- | --- | --- | --- | --- |
| Objektivat | Aktivitetet | Aktorët përgjegjës | Treguesit e suksesit - rezultatet | Afati kohorë | Resurset-Burimet financiare |
| Vetëdijesim në çështjen e Barazisë Gjinore  Shënimi i ditës së 8 Marsit - Ditës së Gruas  Implementimi i rregullores për Barazi Gjinore  Takime përgatitore me gratë e viseve rurale dhe kryesuesit e fshatrave për identifikimin e prioriteteve të grave, me qëllim të përfshirjes së perspektivës gjinore në rishikimin dhe planifikimin e buxhetit të Komunës | Ligjërata – vetëdijesim nëpër shkolla të viseve rurale për barazi gjinore.    Tryezë e rrumbullakët  Implementimi i rregullores nga Institucionet e Komunës  Mbajtja e ligjëratave  debateve, tryezave për pjesëmarrjen e grave në hartimin e politikave dhe  në planifikim të buxhetit;  Seminar njëditor për drejtorët dhe Komitetin për Politikë dhe Financa;  Hulumtim për vlerësim të përfshirjes së nevojave dhe prioriteteve të qytetarëve (grave dhe burrave) në buxhetin e drejtorive të Komunës së Rahovecit. | Z.B.GJ.  K. Rahovec  Z.B.GJ.  Institucionet Komunale  Z.B.GJ.  Institucionet Komunale  Z.B.GJ.  OSCE | Përfitimi i njohurive në çështjen e barazisë gjinore nëpër vise rurale.  Pjesëmarrja në debat  Implementimi dhe  zbatimi i saj  Pjesëmarrja në hartim të planifikimit buxhetor | Janar-prill  Mars  Janar -  dhjetor  Janar-qershor-shtator | Buxheti i Kuvendit Komunal dhe donatorë të tjerë.  Buxheti i Kuvendit Komunal dhe donatorë të tjerë.  Buxheti i Kuvendit Komunal dhe donatorë të tjerë.  Buxheti i Kuvendit Komunal dhe donatorë të tjerë. |
| Konferenca, seminare trajnime dhe tryeza të rrumbullakëta që kanë të bëjnë me ngritjen e kapaciteteve dhe profesionaliz-min në lidhje me të drejtat e njeriut dhe barazinë gjinore. | Vetëdijesimi në fushën e legjislacionit;  Ligji për barazi gjinore; Ligji kundër diskriminimit; Ligji për familjen;  Ligji mbi trashëgiminë; Ligji kundër dhunës në familje, si dhe ligjeve të tjera që kanë të bëjnë me barazi gjinore. | ZKM\ZQM NJDNJ  ABGJ  Kuvendi komunal,  OJQ vendore dhe ndërkombëtare;  Shoqëria civile | Përkrahja institucionale;  Transporti  Buxheti | Janar-dhjetor | Buxheti i Kuvendit Komunal dhe donatorë të tjerë |
| Përkrahja dhe zbatueshmëria e ligjeve në lidhje me barazinë gjinore, zbatimi, monitorimi i tyre dhe raportimi mbi zbatushmërinë e tyre. | Identifikimi i mangësive të vendimeve të marra dhe legjislacioneve lidhur me të drejtat e njeriut, krahasuar me standardet evropiane dhe ndërkombëtare. | ZKM\ZQM  NJDNJ  Kuvendi komunal,  OJQ vendore dhe ndërkombëtare. | Rritja e nivelit të respektimit të të drejtave të njeriut të qytetarëve;  Legjislacioni vendor në përputhje me standardet evropiane dhe ndërkombëtare. | Janar-dhjetor | Buxheti i Kuvendit Komunal dhe donatorë të tjerë |
| Sensibilizimi, vetëdijesimi i gruas në përfaqësim- zgjedhje.    Fushatë vetëdijesuse  për kancerin e gjirit në kuadër të shënimit të Ditës ndërkombëtare kundër kancerit të gjirit.  Aktivitete kundër dhunës në baza gjinore – 16 Ditët e Aktivizmit. | Ligjëratë, tryeza, debate për nxitjen e grave dhe rëndësinë e pjesëmarrjeve në zgjedhje – tema  Vota juaj - përfaqësimi juaj.  Ligjërata, shpërndarja e fletushkave informative, testi i mamografisë. | Kuvendi Komunal;  Z.B.GJ.;  OJQ vendore dhe ndërkombëtare.  Z.B.GJ.  QKMF  OJQ vendore | Rritja e nivelit të zbatimit të ligjeve të aplikuara të cilat flasin për barazi gjinore.  Vetëdijesimi i komunitetit nëpër vise rurale dhe urbane. | Korrik-nëntor  Tetor-nëntor | Buxheti i Kuvendit Komunal dhe donatorë të tjerë  Buxheti i Kuvendit Komunal dhe donatorë të tjerë. |
| Takime me gra dhe burra rreth regjistrimit të pronës së paluajtshme në emër të të dy bashkëshortëve. | Ligjërata dhe fletushka. | Z.B.GJ.  OJQ vendore dhe ndërkombëtare. | Vetëdijesimi i komunitetit nëpër vise rurale dhe urbane. | Gusht-tetor | Buxheti i Kuvendit Komunal dhe donatorë të tjerë. |

# 

# Drejtoria për Administratë

* **Tremujori i parë: janar, shkurt, mars**
* Ngritja e nivelit të përgjegjësisë dhe e disiplinës në punë, shtimi i efikasitetit në shqyrtimin dhe vendosjen e kërkesave/parashtresave të parashtruara nga ana e qytetarëve/bizneset, si dhe subjektet e tjera;
* Përmes Qendrës për Shërbime me Qytetarë, synohet ngritja e bashkëpunimit me të gjitha drejtoritë e administratës komunale, organet e komunës dhe njësitë e tjera për shqyrtimin dhe vendosjen e kërkesave/lëndëve brenda afateve ligjore;
* Mbikëqyrja e rrjetit, serverëve, kompjuterëve, pajisjeve të tjera të teknologjisë informative;
* Përgatitja dhe organizimi i seancave të rregullta, seancat e jashtëzakonshme dhe seancat emergjente (gjatë tërë vitit);
* Përgatitja e materialit për mbledhjet e Kuvendit, dërgimi i materialit dhe ftesës MAPL-së dhe kuvendarëve me anë të e-mailit (gjatë tërë vitit);
* Përgatitja e procedurave për inventarë dhe nevoja të tjera për administratën komunale;
* Të gjitha vendimet e nxjerra nga Kuvendi do të procedohen më tutje sipas rregulloreve dhe ligjeve në fuqi, do të kujdesemi që të arkivohen në mënyrën më të mirë të mundshme.
* **Tremujori i dytë: prill, maj, qershor**
* Vendosja e ashensorit në objektin e Komunës;
* Renovimi i objekteve të gjendjes civile;
* Mirëmbajtja e serverëve;
* Përgatitja profesionale dhe teknike e mbledhjeve të Komitetit për Politikë dhe Financa dhe Komiteteve të tjera të parapara me Statutin e Komunës, bazuar në kalendarin vjetor për mbajtjen e mbledhjeve të Komiteteve (gjatë tërë vitit);
* Përkthimi i të gjitha materialeve të Kuvendit, Komiteteve, Bordit të drejtorëve dhe organeve të tjera komunale, si dhe përkthimi simulant i seancave të rregullta dhe të jashtëzakonshme të Kuvendit, të Komiteteve dhe të takimeve të tjera të institucioneve komunale (gjatë tërë vitit).
* **Tremujori i tretë: korrik, gusht, shtator**
* Muajtë korrik dhe gusht do të shpallen si muajtë e mërgimtarëve, ku përveç aktiviteteve kulturore artistike, në Administratë do të rriten shërbimet për qytetarë, dhe zyrtarët komunalë të Administratës do të punojnë me orar të zgjatur. Në kuadër të “Muajit të Mërgimtarëve”, do të hapet edhe një sportel i veçantë për mërgimtarë, gjithashtu do të kujdesemi për parking të veturave, që të ketë vend të mjaftueshëm për mërgimtarët tanë;
* Në sektorin e arkivit do të bëhet pranimi dhe arkivimi i lëndëve të përfunduara nga ana e drejtorisë, të gjitha lëndët do të arkivohen në depo të komunës, në pajtim me ligjin (gjatë tërë vitit);
* Organizimi i punëve të arkivit komunal përmes një protokolli hyrës, si dhe shpërndarja e lëndëve nëpër organet e komunës, drejtoritë e Administratës, si dhe njësitë e tjera.
* **Tremujori i katërt: tetor, nëntor, dhjetor**
* Do të vizitohen të gjitha zyrat e gjendjeve civile në bashkësi lokale, në mënyrë që të evidentohet çdo nevojë ose kërkesë e zyrave të vendit për shërbime sa më cilësore për qytetarët tanë;
* Kontrollimi i kabllove dhe i pajisjeve të rrjetit, pastrimi i rregullt i serverëve, bartja e incizimeve të mbledhjeve;
* Koordinimi me AShI-në për licenca, instalimi i printerëve, instalimi i pajisjeve transmetuese;
* Servisimi i radiatorëve me rreze infra të kuqe;
* Mirëmbajtja e objekteve të komunës;
* Servisimi i automjeteve zyrtare;
* Sigurimi i automjeteve zyrtare.

# Drejtoria për Shëndetësi dhe Përkujdesje Sociale

* **Tremujori i parë: janar, shkurt, mars**

Qysh në janar, DShPS-ja, do të përgatitet që të jetë e gatshme të përballojë fluksin e pacientëve në raste të gripave virusale, po ashtu, dy QMF-të, në dy lokalitete të mëdha në Krushë të Madhe dhe Ratkoc, do të vazhdojmë me dy ndërrime, duke ofruar shërbime mjekësore qytetarëve në nevojë, po ashtu në këto dy QMF, do të bëjmë përpjekje për modernizim të shërbimeve, me analizat laboratorike dhe të shërbimeve të rëntgenit, do të ofrohen shërbimet e rëntgenit edhe në dy QMF, në Krushë të Madhe dhe Ratkoc, si dhe ofrimin e shërbimeve stomatologjike në QMF, në Çifllak.

Duke u bazuar në planin e prokurimit, do të iniciohen edhe procedurat e shpalljes së tenderëve për zbatimin e projekteve kapitale, si dhe përcjellja e projekteve që janë në vazhdim, me theks të veçantë renovimi i QKMF-së, po ashtu do të bëjmë zgjidhjen e problemit të QMF-së në Fortesë, ndërtimin e objektit të ri për shkak se objekti aktual është jashtë funksionit, si pasojë e vërshimeve të muajit shtator 2022 (sipas vlerësimit të komisionit të formuar me vendim të kryetarit për vlerësim të dëmeve të shkaktuara në objektin ekzistues në QMF, Fortesë), po ashtu, fokus do të jetë edhe mirëmbajtja e mjeteve mjekësore dhe e objekteve shëndetësore.  
Në këtë tremujor të parë të vitit planifikohet edhe takimi i rregullt me punëtorët shëndetësorë.

* **Tremujori i dytë: prill, maj, qershor**

Duke shpresuar që të jemi në një vijë me Ministrinë e linjës ku kemi aktivitetet e ndërlidhura, përgatitja e stafit për emergjencë – do të trajnohen ekipet e veçanta për njësinë e emergjencës.  
Periudha kyçe në këtë vit është kjo: funksionalizimi i plotë i renovimit të objektit të QKMF-së, në të cilën qytetarët e komunës sonë do të kenë mundësi të shfrytëzojnë të drejtën e marrjes së shërbimeve mjekësore në të gjithë sektorët e shëndetësisë, si: sektori për shëndetësi dhe mirëqenie sociale, si në gjinekologji, stomatologji, vaksinim e shërbime të tjera.  
Përcjellja e projekteve kapitale në terren, duke shpresuar në përmirësimin e kushteve atmosferike, do të vazhdojë ta përcjellë këtë periudhë tremujore.  
Në këtë periudhë, do të ndërmarrim masa parandaluese për mbrojtjen e shëndetit të qytetarëve të komunës sonë, dezinfektim, deratizim dhe dezinsektim të hapësirave, me qellim të mbrojtjes nga pickimi i rriqrave, duke ditur se shumë herë si komunë kemi qenë si vatër e infeksionit nga rriqrat.

Në këtë tremujor të dytë të vitit, planifikohet edhe takimi i rregullt me punëtorët shëndetësorë.

* **Tremujori i tretë: korrik, gusht, shtator**

Periudha e tretë e vitit do të jetë periudha ku do të jetë në funksion të plotë objekti i rinovuar i QKMF-së dhe ofrimi i shërbimeve më cilësore për qytetarët në nevojë, furnizimi me vaksina kundër gripit sezonal për të moshuarit, po ashtu, nuk do të mungojë përcjellja e projekteve të investimeve kapitale në këtë tremujor, si dhe shpërndarja në mënyrë të drejtë të subvencioneve për ndihma momentale.  
Në këtë tremujor të tretë të vitit, planifikohet edhe takimi i rregullt me punëtorët shëndetësorë.

* **Tremujori i katërt: tetor, nëntor, dhjetor**

Fokusi i periudhës së fundit të vitit do të jetë përcjellja e punimeve në investime kapitale. Sigurisht se prioritet do të jetë realizimi i buxhetit, do të kujdesemi që punët e kryera të mbikëqyren dhe të shpenzohet buxheti në përpikëri, si dhe planifikimi i buxhetit për vitin paraprak.  
Në këtë tremujor të katërt të vitit, planifikohet edhe takimi i rregullt me punëtorët shëndetësorë.

# Drejtoria për Arsim

Prioritetet e DKA-së për vitin 2024 janë:

* Në tremujorin e parë, përveç që do të analizohet vijueshmëria, mbarëvajtja dhe suksesi i nxënësve në fund të gjysmëvjetorit të parë, do të bëhen përgatitjet e nevojshme për fillimin e gjysmëvjetorit të dytë. Do t`i mbajmë aktive aktivet profesionale në secilën shkollë, të cilat do të jenë në bashkëpunim dhe koordinim të plotë me Këshillat Drejtuese të Shkollave dhe me DKA-në. Do të vazhdojmë me zbatimin e projektit të riparimeve në shkolla dhe me mirëmbajtjen e hapësirave të jashtme dhe të brendshme të objekteve shkollore. Po ashtu, do të punojmë që të mos ndalojnë së zbatuari projektet për eficiencë të energjisë në disa shkolla. Do të zhvillojmë aktivitete kulturore dhe garuese me nxënës për nder të festave të 17 shkurtit dhe 7 Marsit. Do t`i organizojmë dhe mbajmë garat shkollore dhe komunale për olimpiadën e matematikës dhe të lëndës së fizikës. Do të bëjmë shpërndarjen e librave nëpër biblioteka shkollore, sipas kërkesave të shkollave e po ashtu edhe pajisjet dhe mjetet konkretizuese, projekte këto që u realizuan në vitin që sapo lamë pas, por që do të vazhdojnë edhe gjatë vitit 2024.
* Në tremujorin e dytë, DKA-ja do të angazhohet me anë të ekipeve të saj dhe në koordinim me aktivet profesionale të shkollave, do të ndërmarrë veprime për t`u siguruar që ecuria e procesit të realizimit të planprogrameve mësimore dhe pakos pedagogjike po ecën mirë. Do të mbajmë gara të diturisë me nxënësit e të gjitha niveleve dhe të shumicës së lëndëve mësimore. Po ashtu, do të bëhen përgatitje dhe do të organizohet testi i maturës për nxënësit e klasave të 12-ta dhe testi i arritshmërisë për nxënësit e klasave të 9-ta. Do të zhvillojmë takimet e rregullta me drejtorët e shkollave, me ç`rast do të bëhet një analizë e përgjithshme e procesit mësimor gjatë vitit mësimor. Në këtë periudhë, DKA-ja do të pranojë dhe analizojë raportet e punës së ekipeve të saj profesionale dhe do të përcjellë hap pas hapi ecurinë e projekteve të ndërtimit të shkollave.
* Në tremujorin e tretë, do të bëhet planifikimi i kuadrit mësimor për vitin shkollor 2024/2025, si dhe do të fokusohemi edhe në riparimin e objekteve shkollore përmes zbatimit të kontratës për riparime në shkolla. Do të analizohen sukseset dhe mangësitë e vitit shkollor paraprak dhe do të bëhen përgatitjet për fillimin e vitit të ri shkollor 2024/2025. Në këtë periudhë, do të bëhet gati edhe planifikimi i projekteve kapitale për arsim për vitin pasues dhe përmes kontratave të lidhura do të bëhet furnizimi i bibliotekave të shkollave me libra, mjete konkretizimi, pajisje laboratorike dhe të teknologjisë informative. Do të bëhet furnizimi me lëndë djegëse për ngrohje për të gjitha shkollat dhe institucionet edukativo-arsimore para muajit nëntor dhe do të përcillet vazhdimisht realizimi i projekteve kapitale në fushën e arsimit.
* Në tremujorin e katërt, do të mbahen takime me drejtorët e shkollave dhe me koordinatorët e cilësisë për mbarëvajtjen e procesit edukativo-arsimor për periudhën e parë vlerësuese të vitit të ri shkollor dhe për ecurinë e zbatimit të planprogrameve mësimore. Gjithashtu, do të vizitohen të gjitha shkollat, me ç`rast do të koordinohen veprimet me aktivet profesionale të shkollave. Do të përcjellim në mënyrë të vazhdueshme funksionimin e qendrave mësimore, në të cilat zhvillohet mësimi plotësues e po ashtu do të zhvillohen aktivitete të ndryshme inovative nga qendrat e karrierës. Drejtori i DKA-së, do të realizojë takime të njëpasnjëshme me këshillat e arsimtarëve të çdo shkolle.

# Drejtoria për Buxhet dhe Financa

Veprimet, aktivitet kryesore të cila duhet të ndërrmerren:

1. Përgatitja e Pasqyrave Financiare;
2. Përgatitja e raportit vjetor financiar për Kuvend;
3. Përgatitja e rrjedha e parasë (cash planit);
4. Shpërndarja e faturave të tatimit në pronë;
5. Përgatitja e planit-strategjisë për inkasim më të madh të të hyrave;
6. Bartja e të hyrave vetanake nga viti 2023, në vitin 2024;
7. Regjistrimi dhe verifikimi i objekteve;
8. Përgatitja e raportit tremujor financiar 2024 për Kuvend dhe për publikim;
9. Përgatitja e KAB-it komunal 2024-2027, sipas qarkoreve buxhetore I dhe II;
10. Dërgimi i raportit të auditimit për vitin 2023 në kuvend, i audituar nga ana e Zyrës së Auditimit Kombëtar;
11. Përgatitja e raportit gjashtëmujor finananciar 2024 për kuvend dhe për publikim;
12. Dorëzimi i KAB-it komunal 2024-2027, i përgatitur për votim në Kuvend;
13. Dëgjimet buxhetore me qytetarë nga ekzekutivi dhe nga KPF-ja, periudha gusht-shtator;
14. Futja e të dhënave buxhetore në sistemin PIP dhe BDMS;
15. Përgatitja e raportit nëntëmujor finananciar 2024 për Kuvend dhe për publikim;
16. Mbyllja e vitit fiskal 2024, me përqindje të lartë të shpënzimit të buxhetit dhe me një përqindje të lartë të realizimit të të hyrave.

# Drejtoria për Urbanizëm, Planifikim dhe Mbrojtje të Mjedisit

* Në tremujorin e parë, Drejtoria për Urbanizëm, Planifikim dhe Mbrojtje të Mjedisit, planifikon të bëjë shqyrtimin e të gjitha kërkesave nga qytetarët në afatin minimal ligjor, siç janë: leje ndërtimore, leje të rrënimit, kushte ndërtimore, leje mjedisore komunale, vërtetimet urbanistike, certifikata të përdorimit.

Po ashtu, synojmë rritjen e të hyrave vetanake përmes lëshimit të lejeve ndërtimore, lejeve mjedisore komunale dhe legalizimin e objekteve pa leje.

Gjatë kësaj periudhe, planifikojmë:

* Miratimin e Hartës Zonale të Komunës si dokument strategjik hapësinor;
* Përgatitjet për fillimin e punimeve në projekte kapitale;
* Shënimin e Ditës Botërore të Ujit.
* Në tremujorin e dytë, Drejtoria për Urbanizëm, Planifikim dhe Mbrojtje të Mjedisit, planifikon të bëjë shqyrtimin e të gjithë kërkesave nga qytetarët në afatin minimal ligjor, siç janë: leje ndërtimore, leje të rrënimit, kushte ndërtimore, leje mjedisore komunale, vërtetimet urbanistike, certifikata të përdorimit.

Gjatë kësaj periudhe, planifikojmë:

* Mbikëqyrjen e projekteve kapitale për cilësinë e punimeve dhe realizimin e tyre sipas projekteve;
* Shënimi i Ditës së Tokës më 22 prill;
* Shënimi i Ditës Botërore të Mjedisit, 5 qershor.
* Në tremujorin e tretë, Drejtoria për Urbanizëm, Planifikim dhe Mbrojtje të Mjedisit, planifikon të bëjë shqyrtimin e të gjitha kërkesave nga qytetarët në afatin minimal ligjor, siç janë: leje ndërtimore, leje të rrënimit, kushte ndërtimore, leje mjedisore komunale, vërtetime urbanistike, certifikata të përdorimit.

Mbikëqyrjen e projekteve kapitale për cilësinë e punimeve dhe realizimin e tyre sipas projekteve.

* Në tremujorin e katërt, fokusi në periudhën e fundit të vitit do të jetë: menaxhimi sa më efektiv i projekteve kapitale të menaxhuara nga Drejtoria për Urbanizëm, Planifikim dhe Mbrojtja e Mjedisit, në bashkëpunim me organin mbikëqyrës të punimeve. Prioritet do jetë realizimi i buxhetit dhe i projekteve të planifikuara për vitin 2024.

# Drejtoria për Ekonomi, Zhvillim dhe Turizëm

Për të siguruar një zhvillim të qëndrueshëm ekonomik, brenda kornizave ligjore dhe financiare, DEZhT për vitin 2024, planifikon të zhvillojë këto aktivitete:

* **Tremujori i parë: janar, shkurt, mars**
* Shpërndarja e të gjitha aktvendimeve dhe ngarkesave në taksa afariste për bizneset të cilat ngarkohen sipas rregullores për taksa komunale 01 NR 80/20;
* Në bashkëpunim me AZhR-në, do të organizohen sesione informuese për të aplikuar në thirrjet e granteve në ministri të ndryshme;
* Takim i këshillit publiko-privat, shqyrtimi i kërkesave të bizneseve të cilat operojnë në komunën e Rahovecit;
* Vazhdim i angazhimit të të rinjve për praktikë me pagesë në tregun e punës, përmes marrëveshjeve të veçanta me ndërmarrjet private;
* Funksionalizimi i plotë i shtëpisë për të moshuar;
* Përfundimi i projektit “Ndërtimi i Lokaleve Afariste Zejtare”;
* Zhvillimi i agro-turizmit përmes realizimit të projektit: “Investime në Turizëm”, ku planifikohet të ndërtohen 3 bujtina në fshatin Zoqisht, meremetimi i “Kroit të Demirit” në fshatin Drenoc, ndërtimi shtigjeve të ecjes në Zatriq dhe Zoqisht, investime te “Shpella e Dagonit”, si dhe sinjalizimi vertikal i të gjitha pikave turistike në komunën e Rahovecit.
* **Tremujori i dytë: prill, maj, qershor**
* Organizimi i ankandeve publike për pronat e lira komunale;
* Mbikëqyrja dhe inkasimi i të hyrave në qira dhe inkasimi i të hyrave në taksa afariste komunale;
* Zbatimi i politikave zhvillimore përmes ndarjes së subvencioneve për bizneset e vogla dhe të mesme;
* Ofrimi i shërbimeve për regjistrimin e bizneseve, si dhe ofrimi i shërbimeve sipas kërkesave të bizneseve.
* **Tremujori i tretë: korrik, gusht, shtator**
* Aplikimi për projekte investive në MZhR, për grantet e vitit 2025;
* Vizita dhe promovim i bizneseve të komunës së Rahovecit;
* Takim në mes të bizneseve në Rahovec dhe atyre në mërgim - mundësia e rritjes së bashkëpunimit mes tyre.
* Regjistrimi i të gjitha aseteve komunale;
* Festa e Vjeljes së Rrushit 2024.
* **Tremujori i katërt: tetor, nëntor, dhjetor**
* Në periudhën e katërt të vitit, pa dyshim që prioritet i DEZhT-it mbetet realizimi i buxhetit në përpikëri, si dhe rritja e të hyrave komunale nëpërmjet inkasimit të të hyrave nga taksat dhe qiraja.

Prioritet i lartë:

* Zbatimi i memorandumit të bashkëpunimit me MINT, për projektin “Parku Industrial në Opterushë” në vlerë: 1,688,216.52€, si dhe mundësia e lidhjes së marrëveshjeve të reja me MINT-in, deri në funksionalizimin e plotë të këtij projekti;
* Krijimi i hapësirave të reja për biznese;
* Do të ofrohet konsulencë falas në përgatitjen e aplikacioneve për të gjitha bizneset të cilat dëshirojnë të aplikojnë për grante në ministri të ndryshme.

# Drejtoria për Shërbime Publike

Prioritetet e Drejtorisë së Shërbimeve Publike

Duke u bazuar në planifikimin e buxhetit, si dhe në planifikimin e bërë nga Drejtoria, për investime publike, prioritetet e drejtorisë do të kategorizohen në periudha tremujore.

* **Tremujori i parë: janar, shkurt, mars**
* Pastrimi i rrugëve dhe i trotuareve nga bora dhe intervenimet e tjera emergjente (janar-shkurt-mars 2024);
* Ndërtime dhe intervenime sipas nevojës, në infrastrukturë (janar-shkurt-mars 2024)
* Heqja e deponive ilegale të inerteve (gjatë tërë vitit 2024);
* Analizimi i kontratave dhe përmbushja e tyre në projektet, si: trotuare, rrugë, rreth-rrotullime, hapësira publike, mbikëqyrja dhe mirëmbajtja e varrezave të dëshmorëve, të martirëve, të civilëve, po ashtu, të shesheve, të pllakave përkujtimore, të hapësirave të gjelbëruara etj. (gjatë tërë vitit 2024);
* Vazhdimi i projekteve të reja për ndërtimin e rrjeteve të kanalizimit, të rrugëve, të trotuareve, etj.,
* Mbledhja e të hyrave nga sipërfaqet publike sipas rregullores së DShP-së;
* Mirëmbajtja e rregullt e kanaleve të ujërave fekale nga kompania KRU “Gjakova”, si dhe investime të reja në ndërrim të gypave të ujit, zgjerime në ujësjellës dhe investime të reja në bashkëfinancim me komunën;
* Fillimi i procedurave për mbledhjen e taksës për mbeturina nga ana e Komunës.
* **Tremujori i dytë: prill, maj, qershor**
* Ndërtimi i rrugëve në qytet dhe fshatrat e komunës, sipas prioriteteve dhe Planit të Prokurimit (2024);
* Ndërtimi dhe mirëmbajtja e kanalizimeve dhe ndërhyrjet emergjente në disa vendbanime të komunës së Rahovecit (2024);
* Ndërtimi dhe mirëmbajtja e gropave septike dhe ndërhyrjet emergjente në disa vendbanime të komunës së Rahovecit (2024);
* Ndërtimi i trotuareve në qytet dhe fshatrat e komunës, sipas prioriteteve (gjatë tërë vitit 2024);
* Hapja e procedurave për disa punë, si: përmirësimi me furnizim me ujë të pijshëm për zonën III në Rahovec, duke përfshire fshatrat Hoçë e Madhe, Zoqisht dhe Opterushë, pastaj fshatrat Zatriq, Mrasor dhe Kaznik, në bashkëfinancim me KRU “Gjakovën”, mirëmbajtja e rrugëve lokale dhe e atyre në qytet, muret mbrojtëse sipas prioriteteve etj.;
* Pas kategorizimit të rrugës qarkore në Rahovec, do të angazhohemi në shpronësimin e pronave përmes departamentit për shpronësime në MMPH;
* Fillimi i punëve me projektin për sinjalizim horizontal dhe vertikal të rrugëve (gjatë tërë vitit 2024);
* Vendosja e disa pengesave në rrugë, sipas standardeve të përcaktuara;
* Inicimi, analizimi i madhësisë dhe i dendësisë së qarkullimit në rrugët e qytetit për verifikimin e senseve të lëvizjes;
* Digjitalizimi i infrastrukturës publike;
* Vendosja e pritoreve të reja për pritjen e udhëtarëve;
* Krijimi i shtigjeve të reja për biçikleta dhe këmbësorë në zonën urbane;
* Krijimi i infrastrukturës së nevojshme për personat me nevoja të veçanta;
* Në bashkëpunim me policinë e Kosovës dhe kompaninë për autobartje të veturave, do të ketë angazhim gjatë gjithë vitit 2024.
* **Tremujori i tretë: korrik, gusht, shtator**
* Vazhdimi i projektit të ndërtimit të rrugës 4-korsi, Rahovec-Xërxë, faza përfundimtare;
* Vazhdimi i ndërtimit të rrugëve lokale në qytet dhe në të gjitha vendbanimet e komunës sonë;
* Vazhdimi i ndërtimit të 6 segmenteve rrugore në qytet, bashkëfinancim me Ministrinë e Infrastrukturës.
* **Tremujori i katërt: tetor, nëntor, dhjetor**
* Menaxhimi i deponive për mbeturina nga demolimet dhe ndërtimet;
* Eliminimi i të gjitha deponive ilegale - inerteve;
* Në bashkëpunim me KEDS-in, do të caktojmë prioritet për shtrirjen e rrjetit elektrik, si dhe vendosjes së trafove, sipas kërkesave të qytetarëve;
* Në bashkëpunim me KRU “Gjakova” do të implementojmë projekte kapitale në zgjerimin dhe ndërrimin e gypave për ujë të pijshëm;
* Përmbyllja e disa projekteve kapitale,
* Përgatitja në fundvit për mirëmbajtjen e rrugëve gjatë sezonit dimëror;
* Raporti vjetor i drejtorisë, plani vjetor i prokurimit, plani vjetor i drejtorisë për vitin që vjen.

# Drejtoria për Bujqësi, Pylltari dhe Zhvillim Rural

Përkushtim i veçantë i DBPZhR-së do të jetë përmirësimi i infrastrukturës bujqësore për fermerët e vyeshëm të komunës sonë. Në kuadër të infrastrukturës parashihet që vëmendje kryesore do të kenë:

* Ndërtimi dhe mirëmbajtja e rrugëve fushore
* Ndërtimi i kanaleve të kullimit dhe të drenazhimit të tokave bujqësore
* Zgjerimi i sistemit të ujitjes në bashkëpunim me kompaninë publike ‘’KRU Dukagjini-Radoniqi’’
* Pastrimi dhe mirëmbajtja e përroskave
* Rritja e sipërfaqeve me pyje të reja
* Shfrytëzimi racional i tokave bujqësore dhe pyjore që janë dhënë në shfrytëzim
* Ruajtja dhe mbrojtja e pyjeve nga zjarret
* **Tremujori i parë: janar, shkurt, mars**

Fillimi i këtij tremujori do të karakterizohet me thirrjen për aplikim për subvencione për qumësht/litër sipas kategorive të cilësisë, therjet e raportuara të gjedhit, viçat për majmëri dhe akuakulturë për gjashtëmujorin e dytë të vitit 2023. Ky aktivitet është i ndërlidhur me Ministrinë e Bujqësisë, Pylltarisë dhe Zhvillimit Rural, por që nga praktika, zakonisht, thirrja hapet në gjysmën e muajit janar.

Pas përfundimit të fazës së aplikimit, të gjitha dosjet do të dorëzohen në Agjencionin për zhvillimin e bujqësisë për të vazhduar me kontrollin administrativ

|  |  |  |
| --- | --- | --- |
| Pranimi i aplikacioneve për qumësht | Aplikuesit | Koha e realizimit |
| Plotësimi i dokumenteve dhe futja në sistemin eRF dhe LPIS | 100 fermerë | shkurt - mars |

Gjatë kësaj periudhe, po planifikohet që të bëhet edhe shpërndarja e plehut për fermerët, të cilët i plotësojnë kriteret të cilat do të paraqiten në aplikacion.

|  |  |  |  |
| --- | --- | --- | --- |
| Shpërndarja e plehut artificial | Përfituesit | Sasia e planifikuar | Koha e realizimit |
| Përzgjedhja e fermerëve që i plotësojnë kriteret, publikimi i listave dhe shpërndarja e plehut për këta fermerë | 1000 Fermerë | 500,000kg | shkurt - mars |

Tremujori i parë do të karakterizohet edhe me një proces shumë të rëndësishëm për DBPZhR-në, pasi do të vazhdojmë sërish edhe gjatë vitit 2024 me vaksinimin e bagëtive të trasha dhe të imta, në këtë mënyrë synojmë që ta parandalojmë përhapjen e sëmundjeve të ndryshme në këtë sektor.

|  |  |  |
| --- | --- | --- |
| Vaksinimi i bagëtive të trasha dhe të imta | Numri i bagëtive që planifikohen të vaksinohen | Koha e realizimit |
| Vaksinimi kryhet nga veterinari i punësuar në Komunë | Lopë: 1800  Dele: 7000 | shkurt - mars |

Si proces mjaft i rëndësishëm në këtë periudhë kohore do të jetë edhe shpallja e ankandit publik për dhënien e tokës bujqësore komunale me qira. Të gjitha procedurat do të iniciohen duke u bazuar në ligjet në fuqi për dhënien e tokës komunale bujqësore me qira.

Me përmirësimin e kushteve atmosferike do të fillojnë edhe punimet në projektet kapitale në sektorin e zhvillimit rural, duke zbatuar projektet që paraprakisht kemi kontratë të lidhur me Operatorë Ekonomikë.

Në sektorin e pylltarisë, kjo periudhë tremujore do të ketë fokusin e përgjigjeve në kërkesat për damkosje të drunjve në pronat e pyjeve private, aktivitet që është i rregulluar me Ligjin e Pylltarisë.

* **Tremujori i dytë: prill, maj, qershor**

Këtë periudhë tremujore do ta karakterizojë hapja e thirrjes për aplikim nga ana e MBPZhR-së për pagesa direkte - subvencione, ne si staf i drejtorisë synojmë të jemi të gatshëm të përballojmë fluksin e fermerëve gjatë kryerjes së procesit të aplikimit, synojmë të mobilizohemi me kapacitete të plota, si me staf, po ashtu edhe me mjete logjistike, duke e ditur se komuna jonë ka numrin më të madh të fermerëve në nivel vendi.

Pas përfundimit të fazës së aplikimit, të gjitha dosjet do të dorëzohen në Agjencionin për Zhvillimin e Bujqësisë, për të vazhduar me kontrollin administrativ dhe kontrollin e terrenit, në mënyrë që të hapet rruga për pagesa të vitit 2024. Gjatë kësaj periudhe, sikurse çdo vit, zyrtarët e DBPZhR-së procesojnë të dhënat në *databazë*, ku në fund nxirret raport mbi të dhënat e fermerëve, më pas bëhet analizë me vitet paraprake mbi sipërfaqet e mbjella, llojet e pemëve dhe të perimeve, sasinë, numrin e krerëve të bagëtive, numrin e shoqërive për bletë, si dhe të dhënat e përfituara në euro ‘’€’’ nga skema e pagesave direkte të Ministrisë së BPZhR-së.

|  |  |  |
| --- | --- | --- |
| Pranimi i aplikacioneve për subvencione | Aplikuesit | Koha e realizimit |
| Plotësimi i dokumenteve dhe futja në sistemin eRF dhe LPIS | 3000 fermerë | prill – maj  (varësisht se kur hapet thirrja nga MBPZhR-ja) |

Gjatë kësaj periudhe po planifikohet që të bëhet edhe shpërndarja e preparateve për luftimin e sëmundjes së Hardhisë së Rrushit – luftimin e insektit cikadia, për fermerët të cilët do t’i plotësojnë kriteret e paraqitura në aplikacion. Spërkatja me këtë preparat planifikohet të bëhet gjatë muajit qershor.

|  |  |  |
| --- | --- | --- |
| Shpërndarja e preparateve për luftimin e sëmundjes së Hardhisë së Rrushit. | Përfituesit | Sipërfaqja e mbuluar |
| Përzgjedhja e fermerëve që i plotësojnë kriteret, publikimi i listave dhe shpërndarja e preparateve për këta fermerë | 1000 vreshtarë | 2400 ha |

Në këtë periudhë, planifikojmë që të iniciojmë procedurat për shpallje të tenderëve për projektet:

* Ndërtimi i urave në vendbanimet e komunës së Rahovecit (sipas kërkesave që i kemi pranuar nga fermerët)
* Ndërtimi dhe mirëmbajtja e rrugëve fushore

Përcjellja e projekteve kapitale, si: rregullimi dhe mirëmbajtja e rrugëve fushore, ndërtimi i kanaleve të kullimit dhe i drenazhimit të tokave bujqësore, ndërtimi i infrastrukturës në tregun e rrushit, ndërtimi i objektit - depos bujqësore, e projekte të tjera, do të jetë fokusi kryesor i zyrtarëve të drejtorisë.

Përcjellja e mbjelljeve pranverore për të parë më afër ecurinë e punëve agroteknike, duke iu ofruar këshillat e nevojshme fermerëve për mbjelljet, në mënyrë që të kenë rendiment dhe cilësi te kënaqshme.

Në kuadër të Sektorit të Pylltarisë, duke qenë në koordinim të plotë edhe me Agjencionin Pyjor të Kosovës planifikojmë të rrisim 25 hektarë me pyje të reja në njësinë menaxhuese: Kaznik-Kramovik.

* **Tremujori i tretë: korrik, gusht, shtator**

Fillimi i këtij tremujori do të jetë me fushatën e korrje-shirjeve, që edhe do ta karakterizojnë periudhën e tretë të vitit. Do të formohet komisioni për përcjelljen e procesit të korrje-shirjeve, deri në përfundim të kësaj fushate, duke e përcjellë me raport detal për Ministrinë e BPZhR-së.

Edhe gjatë vitit 2024, tradita e vjeljes së rrushit do të organizohet gjatë muajit shtator, ku Komuna e Rahovecit do të ofrojë mbështetje të OJQ-ve rreth organizimit dhe mbarëvajtjes së festave me karakter bujqësor, si: Festa e vjeljes së rrushit - HardhFest, Agrofesta, Panairi i produkteve të fundvitit etj.

Në këtë periudhë do të hapet thirrja publike për aplikim për sipërfaqet me serra nga 3, deri në 10 ari. Fermerët do të aplikojnë sipas thirrjes publike dhe do të përzgjidhen fermerët të cilët do t’i plotësojnë kriteret.

|  |  |  |
| --- | --- | --- |
| Llojet e serrave | Fermerët përfitues | Koha e realizimit |
| 3 ari | 20 fermerë | gusht - nëntor |
| 5 ari | 20 fermerë | gusht - nëntor |
| 10 ari | 10 fermerë | gusht - nëntor |

Ky tremujor do të karakterizohet po ashtu me thirrjen për aplikim për subvencione për qumësht/litër, sipas kategorive të cilësisë, therjet e raportuara të gjedhit, viçat për majmëri dhe akuakulturë për gjashtëmujorin e parë të vitit 2024 dhe për sigurime bujqësore, thirrje kjo që hapet nga Ministria e BPZhR-së.

|  |  |  |
| --- | --- | --- |
| Pranimi i aplikacioneve për qumësht dhe sigurime bujqësore | Aplikuesit | Koha e Realizimit |
| Plotësimi i dokumenteve dhe futja në sistemin eRF dhe LPIS | 100 fermerë - qumësht  20 – sigurime bujqësore | korrik - gusht |

Gjatë muajve gusht-shtator, planifikohet të hapet edhe thirrja për aplikim për subvencionim nga MBPZhR-ja për sasi të kg të grurit dhe dëshmive të faturave të plehut.

|  |  |  |
| --- | --- | --- |
| Pranimi i aplikacioneve për sasi të kg. të grurit, dhe të faturave të plehut | Aplikuesit | Koha e realizimit |
| Plotësimi i dokumenteve dhe futja në sistemin eRF dhe LPIS | 700 | gusht - shtator |

Për shkak të temperaturave të larta, gjatë kësaj periudhe, zjarret në pyje përhapen shumë lehtë, prandaj, si synim i DBPZhR-së, konkretisht Sektori i Pylltarisë, do të jetë që të parandalojë përhapjen e zjarreve, pra do të ketë angazhim maksimal për parandalim të zjarreve në bashkëpunim me Drejtorinë për Mbrojtje dhe Shpëtim.

* **Tremujori i katërt: tetor, nëntor, dhjetor**

Ky tremujor karakterizohet me përcjelljen e vjeljeve të prodhimeve vjeshtore. Pos vjeljes së prodhimeve, i rëndësishëm është edhe procesi i mbjelljeve vjeshtore. Për këtë periudhë rëndësi të madhe ka procesi i mbjelljes së kulturës së grurit si kulturë strategjike në nivel vendi.

Vizitat në terren janë synimi ynë për këtë periudhë, pasi në këtë kohë bëhet vjelja e rrushit, vizitat do të fokusohen në bodrume për grumbullim të rrushit, si dhe përpunueseve të perimeve në tërë territorin e komunës sonë.

Prioritet që është edhe për tërë vitin, do të jetë realizimi i buxhetit të drejtorisë, i ndarë për vitin 2024, do të kujdesemi që punët e kryera të mbikëqyren dhe të shpenzohet buxheti në përpikëri duke zbatuar projektet kapitale që shërbejnë për zhvillimin më të hovshëm të bujqësisë në komunën tonë.

# Drejtoria për Gjeodezi, Kadastër dhe Pronë

* Rirregullimi i vektorit në të gjitha zonat kadastrale në nivel komune;
* Vazhdimi i evidentimit dhe i lirimit të pronave të uzurpuara në nivel të komunës;
* Vazhdimi i inventarizimit të dokumentacionit dhe skenimi masiv i dokumentacionit të paskenuar;
* Shpronësimi i pronave private për hapje të rrugëve publike në nivel të komunës.
* Sektori për Kadastër dhe Pronë, gjatë periudhës njëvjeçare, parashihet që të pranojë dhe të kryejë me shumë se 1300 lëndë.
* Sektori për Gjeodezi parashihet që të pranojë dhe të zgjidhë mbi 610 lëndë.

Do të vazhdojmë me përgatitjen e dokumentacionit të nevojshëm në lidhje me evidentimin e pronave, si ato komunale dhe ato private që janë vendrëniet e dëshmorëve të kombit, me qëllim që këto parcela t’i shpallim zona me interes të veçantë. Kjo mbetet sfidë që të përfundohet deri në fund të vitit 2024.

Gjatë vitit 2024, nuk do të mungojë edhe qasja ndaj detyrave të tjera, si në Sektorin e Gjeodezisë ashtu edhe në atë të Kadastrës dhe të Pronës, ku vlen të ceken:

* Propozim-vendimet për seancat e Kuvendit Komunal;
* Përgatitja e lëndëve për gjykatë dhe e subjekteve të tjera të përfshira në zbatimin e ligjit;
* Shqyrtimi i kërkesave të ndryshme të qytetarëve dhe të personave juridikë;
* Punët e gjeodezisë, inxhinierisë për nevojat e Kuvendit Komunal dhe të palëve të tjera;
* Matjet kadastrale për vërtetimin e uzurpimeve arbitrare;
* Përgatitja e aktvendimeve për uzurpimet arbitrare;
* Punë të tjera sipas planit.
* Me propozim të Kryetarit të Komunës, drejtuar Kuvendit të Komunës, do të bëhet shpallja e interesit të përgjithshëm të pronave komunale për zhvillim ekonomik të Komunës.
* Detyrat e tjera të Drejtorisë
* Përgatitja e aktdokumentit për angazhimin e gjeodetëve komunalë jashtë Drejtorisë;
* Përgatitja e akteve ndaj uzurpatorëve në nivel të Komunës;
* Dalja në terren e Shërbimit pronësoro-juridik, me kërkesë të Drejtorisë për Inspeksion;
* Dalja e gjeodetëve në terren për matjen e rrugëve në nivel komune.

# Drejtoria për Kulturë, Rini dhe Sport

|  |
| --- |
|  |

Trajtimi dhe shfrytëzimi i objekteve dhe i institucioneve ekzistuese kulturore e sportive në komunën e Rahovecit. Objektet që ofrohen për këto aktivitete, janë:

* Shtëpia e Kulturës në Rahovec, Krushë të Madhe, Ratkoc, Xerxë, Drenoc, amfiteatri i festivalit në Dejnë, amfiteatri në Gradish;
* Biblioteka komunale ‘’Sulejman Krasniqi’’ në Rahovec, Krushë të Madhe dhe Hoçë të Madhe;
* Stadiumi ‘’Jahja Danuza’’ dhe fushat sportive;
* Fusha e futbollit në Dejnë;
* Fusha e Futbollit në Xërxë;
* Palestra ''Mizahir Isma''.

Gjatë muajve të parë të vitit 2024, DKRS-ja do të përkushtohet maksimalisht në arritjen e objektivave në kuadër të kompetencave të drejtorisë, duke e përmbushur planin e punës.

*Sektori i Kulturës:*

* Aktivitetet kulturore, sportive dhe ngjarjet historike për vitin 2024 të DKRS -së

|  |  |  |  |
| --- | --- | --- | --- |
|  |  |  |  |
| Lloji i aktivitetit  Data dhe koha | Aktivitetet e planifikuara |
| 27 janar 2024  Manifestimi kulturor dhe përkujtimor “Flaka e Janarit” | 1.Konkurs letrar për fëmijë dhe të rinj (propozim);  2.Homazhe në Brestoc, Hoçë e Vogël, Nagavc, Celinë dhe Krushë e Madhe;  3.Akademi kulturore e përkujtimore. |
|
|
|
|
| Dita e Pavarësisë – 17 Shkurt 2024 | 1.Homazhe dhe nderime për dëshmorët;  2. Kros për fëmijë dhe të rinj;  3. Gara në futboll të vogël (tradicional);  4. Manifestimi festiv. |
| Epopeja e UÇK-së - 5, 6, mars 2024 | Nderime |
| Dita e Shkollës Shqipe (Mësuesit) - 7 Mars 2024 | DKA&DKRS |
| Dita e Gruas - 8 Mars 2024 | DKA dhe OJQ-të |
| Dita e Poezisë - 21 Mars 2024 | Orë poetike |
| Dita Ndërkombëtare e të Burgosurve Politikë | Tryezë diskutimi me të burgosur politikë |
| Dita Ndërkombëtare e Monumenteve Kulturore -  18 Prill 2024 | Tryezë historike me historianë dhe njohës të trashëgimisë kulturore |
| Dita Ndërkombëtare e Librit dhe e të Drejtave Autoriale -  23 Prill 2024 | Diskutime dhe promovime |
| Dita Botërore e Lirisë së Shtypit - 3 Maj 2024 | Debat&Tryezë |
| Manifestimet kulturore e përkujtimore  “Java e Dëshmorëve”, 5 – 12 maj 2024 | Nderime për dëshmorët;  Aktivitete kulturore e sportive. |
| Dita Botërore e Muzeve -  18 Maj 2024 | Diskutime dhe vizitë muzeve |
| Festivalit folklorit ‘’Anadrinia jehon” - 11, 12, 13 maj 2024 | 1.Promovimi i vlerave kulturore të rajonit të Rahovecit dhe trevave shqiptare. |
| Dita e Qendrës së Kulturës “Mensur Zyberaj’’ - 27 Maj 2024 | 1. Shfaqje teatrale për të rinj dhe fëmijë; 2. Program artistik&kulturor. |
| Dita Olimpike | Gara sportive dhe argëtuese |
| Dita Botërore e Fëmijëve - 1 Qershor 2024 | Aktivitete argëtuese e festive |
| Java e Ukshin Hotit, 11-16 maj 2024 | Akademi politike |
| Dita e Çlirimit të Komunës së Rahovecit - 14 Qershor 2024 | 1.Aktivitete kulturore e përkujtimore;  2.Koncert festiv;  3.Gara në futboll të vogël (tradicional). |
| 17 qershor 2024 – ditëlindja e Ukshin Hotit | Dhënia e medaljes “Ukshin Hoti” |
| Epopeja e Rahovecit, 17 – 21 korrik 2024 | Nderime për të rënët |
| Muaji i mërgimtarëve, 15 korrik - 15 gusht 2024 | Aktivitete kulturore, sportive, argëtuese, takime e tryeza me mërgimtarë |
| Dita Botërore e Rinisë - 12 Gusht 2024 | Aktivitete me të rinj nga mërgimi |
| Shfaqje teatrale (tetor) | Bashkëpunim me teatro profesionale |
| Krosi vjeshtor, lojrëat sportive tradicionale | Vrapim dhe gara sportive me nxënës të shkollave të mesme e fillore |
| Festat e nëntorit - 28 Nëntor 2024 | Aktivitete përkujtimore, kulturore |
| Dita e Bibliotekës ‘’Sulejman Krasniqi’’ 7 Dhjetor 2024 | 1.Konkursi letrar për çmimin letrar “Sulejman Krasniqi” |
| Sportisti i vitit - 28 dhjetor 2024 | Aktivitet solemn |

Biblioteka Komunale “Sulejman Krasniqi”

Projektet dhe planifikimet vjetore në Bibliotekë do të fokusohen në këto tema:

* Furnizimi me libra i bibliotekës dhe hulumtimi për dhurues të librave.
* Përgatitja e raporteve mujore dhe vjetore.
* Përpunimi fizik i materialeve bibliotekare.
* Klasifikimi dhe katalogimi i librit.
* Anëtarësimi/huazime të reja në Bibliotekë.
* Evidentimi i punës përmes kartelave të librit.
* Përgatitja e informatave lidhur me ecurinë e lexuesve në bibliotekë.
* Ngritja e grupeve të leximit në shkolla.
* Java e Bibliotekarisë në Kosovë.
* Dita e Bibliotekës ‘’Sulejman Krasniqi”.
* Çmimi letrar ‘’Sulejman Krasniqi”.
* Dita Ndërkombëtare e Librit.
* Dita Ndërkombëtare e Poezisë.
* Aktivitete për fëmijë "Rëndësia e bibliotekës për një të ardhme".
* Fuqizimi i librit përmes vizitave nëpër ShFMU dhe aktivitete të ndryshme.
* Organizimi i aktiviteteve edukativo-arsimore me nxënës.
* Pjesëmarrja në trajnime/konferenca lidhur me librin, në nivel regjional dhe qendror.
* Hapja e këndit librar.

Sektori i Rinisë:

*Prioritete në Sektorin e Rinisë për vitin 2024:*

* Bashkëpunimi me OJQ-të rinore është një nevojë e domosdoshme për përmirësimin e rolit të rinisë dhe për të arritur rezultate konkrete në fushën e rinisë.
* Përkrahja dhe nxitja e punës vullnetare të të rinjve dhe  bashkëpunimi me OJQ-të në Rahovec, të cilët e kanë fokus punën me të rinj.
* Ndërtimi i qendrës rinore dhe kulturore në Rahovec
* Krijimi i programeve që kanë qëllim promovimin më të madh në punësimin e të rinjve.
* Gjallërimi i jetës kulturore- artistike, si edhe nxitja, promovimi i talenteve të reja dhe inkurajimi i krijuesve të rinj të shkollave të mesme.
* Nxitja e të rinjve nga zonat rurale që të përfshihen në sa më shumë aktivitete.
* Organizimi i forumeve dhe konferenca me fokus rininë
* Fuqizimi dhe përkrahja e rrjeteve dhe e qendrave rinore
* Përfshirja e minoriteteve dhe e grupeve të margjinalizuara në aktivitete rinore
* Organizimi i datave të rëndësishme që ndërlidhen me rininë

Sektori i Sportit:

Projektet dhe planifikimet vjetore në sport, do të fokusohen në këto tema:

* Promovimi i sportit në mesin e të rinjve, si dhe identifikimi dhe përkrahja e talenteve të reja
* Forcimi i rolit të mjeteve të informimit në promovimin e idesë për marrjen me sport
* Do të vazhdojë rregullimi i terreneve sportive në të gjitha vendbanimet e komunës së Rahovecit
* Organizimi i aktiviteteve të ndryshme
* Masivizimi i sportit
* Përfshirja e minoriteteve në aktivitetet sportive
* Dita Ndërkombëtare e Sportit për Zhvillim dhe Paqe
* Dita Ndërkombëtare e Sportit për të rinj
* Sportisti i vitit ‘’2024’’
* Java Olimpike
* Kros vjeshtor
* Përmirësimi, ndërtimi i terreneve sportive dhe mirëmbajtja e këtyre objekteve.

Ndjekja e të gjitha procedurave të nevojshme për fillim të punimeve të tri projekteve për komunën e Rahovecit, nga memorandum bashkëpunimi me MKRS-në.

1. Ndërtimi i stadiumit të futbollit të kategorisë së dytë, në qytet, sipas standardeve të FIFA-s;
2. Ndërtimi i palestrës sportive në Krushë të Madhe;
3. Ndërtimi i stadiumit të futbollit të kategorisë së dytë me standardet e Superligës së Kosovës, në Ratkoc.
4. Vazhdim-ndërtimi i kompleksit sportiv në zonën turistike në Rahovec.

# Drejtoria për Punë Inspektuese

Duke u bazuar në zbatimin e ligjeve dhe të rregulloreve në fuqi, prioritetet e drejtorisë do të kategorizohen në periudha tremujore.

* **Tremujori i parë: janar, shkurt, mars**

Gjatë tremujorit të parë të vitit 2024, planifikojmë të bëjmë kompletimin e lëndëve të bartura nga viti paraprak, duke respektuar afatet procedurale e ligjore.

* Në këtë fazë, kryesisht fillojnë përgatitjet për ndërtime pranverore, por si ngecje do të jenë kushtet atmosferike dhe ne do të jemi vazhdimisht në vëzhgim të terrenit, gjatë kontrollimeve do të verifikojmë objektet të cilat nuk posedojnë leje ndërtimi, do të merren masa paraprake të parapara me ligjet e ndërtimit dhe rregulloret në fuqi;
* Ndalimi dhe asgjësimi i mallrave që shkaktojnë dëme dhe rrezik për shëndetin, jetën dhe mjedisin e konsumatorëve, kontrolle të vazhdueshme në transportim dhe bartje të mallit, gjë kjo e cila mund të arrihet përmes bashkëpunimit të inspektorit të tregut në koordinim me inspektorët e tjerë dhe organet e autorizuara;
* Kontrollimi i objekteve shkollore dhe parashkollore, shëndetësore, të kulturës fizike, sportit dhe rekreacionit, objektet e mbajtjes së higjienës personale, objektet publike, objekteve për furnizim me ujë të pijshëm etj.;
* Detyrimi i bizneseve për legalizimin e veprimtarisë, në zyrën e bizneseve në Rahovec;
* Inspektimi për ruajtja e tokës bujqësore nga degradimet joligjore dhe inspektimi i barnatoreve veterinare dhe bujqësore.
* **Tremujori i dytë: prill, maj, qershor**
* Gjatë tremujorit të dytë të vitit 2024 do të merremi me lëndët e plotfuqishme, me qëllim që t’i ekzekutojmë këto lëndë, duke u përqendruar në vendbanimet e komunës së Rahovecit, aty ku janë evidentuar uzurpues të pronave publike;
* Bashkëpunimi me inspektorët e nivelit qendror për mjedis lidhur me koordinimin e aktiviteteve në fushën e mjedisit, të mbikëqyrjes së hapësirave të gjelbëruara, të inspektimit të ambulancave dhe barnatoreve shëndetësore lidhur me menaxhimin e mbeturinave sanitare, aktivitete këto që do ta karakterizojnë këtë periudhë tremujore.
* Kontrollime mbi cilësitë, çmimet dhe kushtet e shitjes me çmime në aksion në të gjitha lokalitetet.
* **Tremujori i tretë: korrik, gusht, shtator**
* Këtë periudhë tremujore e karakterizon fluks më i shtuar i numrit të automjeteve nga mërgimtarët tanë, si dhe sezoni i pushimeve verore, andaj, inspektori i komunikacionit, në bashkëpunim me Policinë e Kosovës, Stacionin Policor në Rahovec, Njësinë e Trafikut, do të kujdesen për krijimin e sigurisë më të madhe dhe qarkullimin e lirë në komunikacion;
* Mbikëqyrja e kyçjeve në sistemin e rrjetit të ujësjellësit publik nga personat fizikë dhe juridikë, mënyra e shfrytëzimit dhe keqpërdorimet eventuale të ujit të pijshëm (larja e rrugëve, sipërfaqeve të hapura publike, autolarjet, ujitja e kopshteve etj.), mbikëqyrja e ndërhyrjeve eventuale mbi infrastrukturën rrugore (ekzekutimi i punëve publike apo private), mbikëqyrja e hedhjes së mbeturinave jashtë vendeve të caktuara, do të vazhdojnë ta karakterizojnë periudhën tremujore.
* **Tremujori i katërt: tetor, nëntor, dhjetor**
* Fokusi i periudhës së fundit të vitit do të jetë verifikimi i të gjitha dokumenteve, si: procesverbale, vendime, njoftime etj.;
* Sigurisht se prioriteti kryesor do të jetë realizimi i buxhetit, rritja e presionit në mënyrë të vazhdueshme në gjykata, me qëllim shqyrtimin e lëndëve të dërguara nga inspektorati, informimi i qytetarëve për domosdoshmërinë e pajisjes me leje të ndryshme që lëshohen nga komuna, pranim-shqyrtimi i kërkesave dhe i ankesave të qytetarëve, shqiptimi i gjobave ndaj kundërvajtësve.

# Drejtoria për Mbrojtje dhe Shpëtim

* **Tremujori i parë: janar, shkurt, mars:**
* Inspektimi i lumenjve, i përroskave dhe i kanaleve të hapura;
* Hartimi i Planit Operativ Emergjent;
* Planifikimi i masave për mbrojtje, shpëtim dhe ndihmë në rast të fatkeqësive natyrore dhe fatkeqësive të tjera;
* Ndërmarrja e masave të menjëhershme në ofrimin e ndihmës me rastin e shfaqjes së fatkeqësive elementare dhe aksidenteve;
* Konstatimi dhe evidentimi i dëmeve të shkaktuara nga fatkeqësitë elementare dhe ndërmarrja e masave adekuate për sanimin e gjendjes;
* Planifikimi i pjesëmarrjes së zyrtarëve të Njësisë profesionale për zjarrfikje dhe shpëtim, në trajnime.
* **Tremujori i dytë: prill, maj, qershor**
* Servisimi i aparateve kundër zjarrit;
* Angazhimi në Këshillin Komunal për Siguri në Bashkësi;
* Verifikimi i përgatitjeve për intervenim të forcave dhe të mjeteve për Mbrojtje, Shpëtim dhe Ndihmë;
* Regjistrimi i mjeteve teknike të nevojshme për intervenime në raste Emergjente.
* **Tremujori i tretë: korrik, gusht, shtator**
* Zhvillimi i aktiviteteve propagandistike në edukimin dhe vetëdijesimin e qytetarëve- nxënësve të shkollave nga lëmia e mbrojtjes nga zjarri;
* Bashkëpunim me sektorë, shërbime e zyra të ndryshme të cilat janë përgjegjëse për planifikim dhe veprim në raste emergjente;
* Ngritja e nivelit të gatishmërisë emergjente në Komunë;
* Përcjellja e gjendjes së gatishmërisë dhe organizimi në hapësirën e mbrojtjes dhe shpëtimit.
* **Tremujori i katërt: tetor, nëntor, dhjetor**
* Planifikimi, evidentimi dhe sistemimi i resurseve njerëzore dhe mjeteve materialo-teknike për nevojat emergjente;
* Inspektimi i lumenjve, i përroskave dhe i kanaleve të hapura;
* Inspektimi i rregullt i objekteve publike, ekonomike dhe private;
* Inspektimet verifikuese, kontrolli i eliminimit të mangësive;
* Koordinimi i punëve rreth dhënies së pëlqimeve në dokumentacion investivo-teknik dhe në lokacion, respektimi i standardeve për raste emergjente.

PËRFUNDIM

*Në bazë të Statutit të Komunës së Rahovecit dhe rregulloreve në fuqi, Komuna e Rahovecit ka hartuar Planin Vjetor të Punës për vitin 2024, duke u bazuar në prioritetet strategjike dhe të nevojave të adresuara nga qytetarët e komunës sonë.*

*Zbatimi i këtij plani, kërkon mjete materiale, ekspertizë dhe përkushtim të madh intelektual e fizik. Mbi bazën e përvojës pozitive të kaluar, mund të thuhet se shumica e këtyre sfidave do të jenë të përballueshme.*

*Ky plan është punuar me pjesëmarrjen e të gjithë drejtorëve të drejtorive përkatëse, po ashtu, edhe të udhëheqësve të njësive në kuadër të Zyrës së Kryetarit të Komunës së Rahovecit. Plani Dinamik i Punës, ka përcaktuar, jo vetëm përgjegjësitë për punët e projektet e caktuara, por edhe afatet kohore për t’i përfunduar.*

*Po ashtu, siç është shtjelluar shkurtimisht edhe më lart, Plani i Punës, shprehimisht ndërlidh edhe vlerat, synimet e qeverisjes, objektivat strategjike dhe prioritetet që dalin nga programi zgjedhor fitues në komunën tonë.*

*Në planin vjetor të punës për vitin 2024, reflektohen qartë nevojat e qytetarëve të komunës së Rahovecit të identifikuara nga shumë takime, që janë bërë në të gjitha lokalitetet e komunës.*

*Mirëpresim kontributin e secilit që përmes vërejtjeve, këshillave, plotësimeve apo të dobësive eventuale, t’i bëjmë bashkërisht përmirësimet e nevojshme, në mënyrë që në të ardhmen ta bëjmë sa më mirë punën tonë!*

*Ju faleminderit!*

*Smajl Latifi*

*\_\_\_\_\_\_\_\_\_\_\_\_\_\_\_\_\_\_\_\_\_\_\_*

Kryetar i Komunës së Rahovecit